
Flóamanna-saga hefir verið gefin út tvisvar áður, 
af Guðbrandi Vigfússyni í „Fornsögur“ Leipzig 1860 og 
af séra Þorleifi Jónssyni, Reykjavík 1884. 

Hún hefir verið gefin út eftir pappírshandriti í safni 
Á. M. (516 4to), sem Ketill prestr Jörundarson hefir ritað 
eftir „Vatnshyrnu“, er brann í Kaupmannahöfn 1728, og 
eru ekki til önnur handrit af sögunni, sem nokkurs sé 
um vert. 

Sagan er hér gefin út eftir hinum fyrri útgáfum. 
Hún er talin skrásett á síðasta fjórðungi 13. aldar. Ýms- 
ar frásagnir hennar koma eigi vel heim við tímatalið, en 
eigi að síður er sagan allmerk. 

Flóamanna saga. 
Haraldar konungr gullskeggr réð fyrir Sogni. 
Hann átti Sólvöru, dóttur Hundólfs jarls, systur 
Atla jarls mjóva; þeira dætr váru þær Þóra, 
er átti Hálfdan konungr svarti Upplendinga- 
konungr, ok Þuríðr, er átti Ketill helluflagi. 
Haraldr konungr ungi var son þeira Hálfdanar 
ok Þóru; honum gaf Haraldr konungr gull- 
skeggr nafn sitt. Haraldr konungr gullskeggr 
andaðist fyrst þeira, enn þá Þóra, þá Haraldr 
ungi síðast, ok bar svá ríkit undir Hálfdan 
svarta, enn hann setti þar vfir Atla jarl hinn 
mjóva. Síðan fekk Hálfdan konungr Ragnhild- 
ar dóttur Sigurðar konungs hjartar. Áslaug 
var móðir Sigurðar hjartar, dóttir Sigurðar 
orms í auga, Ragnars sonar loðbrókar. Móðir 
Sigurðar ormsí auga var Áslaug, dóttir Sigurð- 
ar Fáfnisbana, Sigmundar sonar, Völsungs sonar, 
Rers sonar, Sigars sonar, Óðins sonar, er réð fyrir 

Ásgarði. Móðir Áslaugar var Brynhildr Buðla- 
dóttir. Son Hálfdanar svarta ok Ragnhildar 
var Haraldr, er fyrst var kallaðr Dofrafóstri, 
enn þá Haraldr lúfa, enn síðast Haraldr hinn 
hárfagri. Þá er Haraldr hinn hárfagri gekk 
til ríkis í Noregi, þá mægðist hann við Hákon 
jarl Grjótgarðsson, ok fekk hann þá Sygnafylki 
Hákoni mági sínum, enn Haraldr konungr fór 
í Vík austr, enn Atli jarl vildi eigi laust láta 
ríkit fyrr enn hann fyndi Harald konung. Jarl- 
arnir þreyttu þetta með kappi svá at hvárr- 
tveggi dró lið saman. Þeir fundust á Fjölum 
í Stafanesvági, ok fekk Hákon jarl sigr, enn 
Atli jarl varð sárr ok var fluttr í Atlaey ok 
dó þar ór sárum. Atli jarl átti þrjá sonu: hét 
einn Hallsteinn, hann var elztr ok vitrastr 
þeira bræðra; þá Hersteinn ok Hólmsteinn. 
Hallsteinn átti Þóru Ölvésdóttur. Þeir bræðr 
lágu í hernaði. 

2. Björnólfr hét maðr, enn annarr Hróaldr; 
þeir voru ágætir menn; þeir váru synir Hró- 
mundar Greipssonar; þeir fóru af Þelamörk 
fyrir víga sakir ok staðfestust í Dalsfirði 
á Fjölum. Son Björnólfs hét Örn, er réð fyrir 
Firðafylki, hans son var Ingólfr, enn dóttir 
Helga; bæði váru þau fríð at sjá, enn son Hró- 
alds var Hróðmarr, faðir Leifs. Þeir Ingólfr 
ok Leifr váru frændr ok fóstbræðr. Móðir 
Leifs var Hróðný, dóttir Ketils bifru Hörða- 

Kárasonar. Þá var Ingólfr tuttugu vetra, er 
þetta var, enn Leifr átján vetra. Ingólfr gekk 
fyrir föður sinn ok segir honum, at hann vill 
halda í hernað, ok bað hann afla nökkurs. 
Leifr gekk ok fyrir sinn föður, biðjandi hann 
slíks hins sama ok váru þeim gefin mörg lang- 
skip. Biðja nú síðan samlags við sonu Atla 
jarls. Þeir váru fúsir þessa við Ingólf; enn 
þat váru lög í þann tíma, at eigi skyldi yngri 
maðr vera í herförum enn tuttugu vetra, enn 
elligar vildu þeir gjarna Leif í lögtaka. Leifr 
svarar: „Ef vér komum í nökkura raun, sjám 
þá, ef ek stend at baki öðrum; gefumst ek ok 
eigi verr enn aðrir, þá á ek ekki at gjalda 
æsku minnar“. Ingólfr sagði þá báða fara 
skyldu, ella hvárigan; verðr þat at kjörum, at 
þeir fara allir samt ok leggjast í hernað, ok er 
svá sagt, at Leifr var hvatr ok röskr í öllum 
mannraunum. Íngólfr var vitr maðr ok ágætr 
í öllum álögum ok allri karlmennsku. Þeim 
varð gott til fjár um sumarit ok kómu heim 
um haustit.  Hróðmarr var þá andaðr, faðir 
Leifs. Nú mæla þeir mót með sér annat sum- 
ar, ok heldu þá enn í hernað allir saman, ok 
fengu þá miklu meira herfang enn hit fyrra 
sumarit; ok sem þeir kómu heim um haustit, 
var Örn faðir Ingólfs andaðr. Hallsteiun býðr 
þeim fóstbræðrum Ingólfi ok Leifi heim til veizlu, 
ok þat þágu þeir; ok at skilnaði gaf hann þeim 


4 FLÓAMANNA SAGA. 


góðar gjafir. Síðan buðu þeir fóstbræðr þeim 
jarlssonum til veizlu; þeir bjóða ok at sér fjöl- 
menni, ok vilja eiga undir sér meira, efnökkut 
kann í at skerast. Nú koma þeir bræðr til 
veizlunnar, ok er mönnum skipat í sæti. Helga 
bar öl at veizlunni; hon var allra kvenna 
vænst ok kurtéisust. Svá er sagt, at Hersteinn 
lítr oft til hennar blíðlega, ok at þessarri veizlu 
strengdi hann þess heit, at annathvárt skyldi 
hann Helgu eiga, eða enga konu ella; kvaðst 
hann nú fyrstr hafit hafa þenna leik, — „ok 
áttu nú Ingólfr“, segir hann. Ingólfr svarar: 
„Hallsteinn skal nú fyrst um mæla, því at 
hann ér várr vitrastr ok várr formaðr at öllu“. 
Hallsteinn mælti: „Þess strengi ek heit, þó at 
mér sé vandi á við menn, at ek skal eigi halla 
réttum dómi, ef mér er trúat til dygðar um“. 
Hersteinn mælti: „Eigi er þessi heitstrenging 
þín þeim mun skýrlegri sem þú ert reiknaðr 
vitrari enn vér, eða hversu muntu gera, ef þú 
átt við vini þína um eða óvini?“ Hallsteinn 
svarar: „Þar ætla ek mér sjálfum fyrir at sjá“. 
„Þess strengi ek heit“, segir Ingólfr, „at skifta 
við engan mann erfð, nema við Leif“. „Eigi 
skiljum vér þetta“, segir Hersteinn. Hallsteinn 
kvaðst gerla kunna þetta at sjá, — „Leifi vill 
hann gifta Helgu systur sína“. Leifr strengdi 
þess heit, at vera eigi verrfeðrungr. Hallsteinn, 
svarar: „Eigi mun mikit fyrir því, því at faðir 

þinn fór fyrir illvirkja sakir af Þelamörk ok 
hingat“. Nú þrýtur veizluna, ok er ekki til 
samfara mælt af Hersteins hendi. Fóru jarls- 
synir heim frá veizlunui ok sátu í búum sínum 
um vetrinn ok svá þeir fóstbræðr, ok er nú 
alt kyrt. 

3. Um várit vill Leifr í hernað, enn Ingólfr 
latti þess ok sagði þeim vera mál at setjast 
um kyrt at búum sinum, — „ok muntu muna 
heitstrengingar þær, er fram fóru“. Leifr svar- 
ar: „Þú ræðr, fóstbróðir, þínum ferðum, enn 
fara mun ek; held ek skjótt undan, ef ófrið- 
legt er“. TIngólfr kvað hann slíku munduráða. 
Skilja þeir nú við þetta; ferr Leifr í hernað, 
ok fundust þeir jarlssynir, Hersteinn ok Hólm- 
steinn, við Hísargafl; þeir leggja at Leifi þegar, 
ok slær þar þegar í bardaga; hafði Leifr þrjú 
skip, enn þeir bræðr sex skip; vinna þeir nú 
skjótt skip af Leifi. Af stundu sjá þeir at 
sigla at þeim fim skip; stendr maðr á mesta 
skipinu við siglu, mikill ok fríðr, í grænum 
kyrtli ok hafði gyldan hjálm á höfði, ok mælti: 
„Við mikinn liðsmun áttu nú at etja, frændi, 
ok mun þat drengilegra at veita þér lið, Leifr 
frændi“. Þar var kominn Ölmóðr hinn gamli 
Hörða-Kárason. Hann berst þá með Leiti, ok 
verða þau orrustu-lok, at Hersteinn fellr, enn 
Hólmsteinn verðr sárr ok flýr. Ölmóðr mælti 
þá: „Far þú heim með mér eftir stórvirki þessi“. 

Leifr mælti: „Skamt er beim í Fjörðu, ok hefir 
þú mikit lið ok gott mér veitt, frændi; vilda 
ek gjarna þú færir heim með mér“. Eftir 
þetta skildu þeir, ok heldr Leifr til móts við 
Ingólf ok sagði honum alt hversu farit hafði. 
Ingólfr segir mikit vera at orðit, ok biðr þá 
báða saman vera, ok svá gerðu þeir, ok heldu 
fjölment um vetrinn. Þann sama vetr fór 
Hólmsteinn at þeim Ingólfi ok Leifi, ok vildi 
hann drepa þá, enn þeir fengu njósnir af ferð 
hans ok fóru í móti honum ok varð þá enn 
orrusta mikil; fell þar Hólmsteinn. Eftir þat 
dreif lið at þeim fóstbræðrum, vinir þeira ok 
frændr ór Firðafylki; váru þá sendir menn til 
Hallsteins ok bjóða sættir með því móti, at 
þeir vilja leggja undir dóm Hallsteins; sagðist 
Ingólfr honwn vel trúa til réttdæmis, ok bað 
hann muna heitstrenging sína. Hallsteinn kvað 
nú mikit at orðit, — „ok er nú mikill vandi í 
at dæma þetta mál“, — ok hefr svá sína ræðu: 
„Hersteinn bróðir minn lízt mér sem unnit hafi 
til óhelgi sér, ok vil ek eigi fé fyrir hann 
dæma né mannsektir, enn Hólmsteinn fór til 
mannhefnda eftir bróður sinn, ok því dæmi ek 
fyrir dráp hans fallnar eignir ykkrar ok báða 
ykkr burtu heðan ór Firðafylki áðr þrír vetr 
eru liðnir, ella falli þit óhelgir“. „Slíks varat 
ván“, sagði Ingólfr. Síðan bjuggust þeir fóst- 
bræðr út til Íslands, sem segir í Landnámabók. 

Við Ingólf er kendr Ingólfshöfði sunnanlands. 
Ok lýkr þar nú þeira viðskiftum. 

4. Eftir fall Atla jarls mjóva safnaði liði 
Sigurðr jarl son Hákonar gamla, með ráði Har- 
alds konungs hins hárfagra, ok vildi drepa Hall- 
stein. Við þetta stökk Hallsteinn undan ok út 
til Íslands fyrir þessum ófriði, sem þá gerðu 
margir gildir menn, at þeir flýðu óðul sín fyrir 
ofríki Haralds konungs ok unnu áðr stórvirki 
nökkur. Hallsteinn skaut setstokkum fyrir borð 
í hafi til heilla sér eftir fornum sið; þeim sveif 
á land, þar sem síðan heitir Stokkseyri, enn 
skipit kom í Hallsteinssund fyrir austan Stokks- 
eyri ok braut þar. Víða höfðu menn þá land 
numit. Hallsteinn nam land milli Rauðár og 
Ölfusár upp alt til Fúlalækjar, Breiðamýri alla 
upp at Holtum, ok bjó at Stjörnusteinum. Hall- 
steinn átti Þóru Ölvésdóttur; Atli ok Ölvér váru 
synir þeira.  Hallsteinssund er fyrir austan 
Stokkseyri, þar sem braut skip Hallsteins, enn set- 
stokkar hans kómu á Stálfjöru ok váru hafðir 
fyrir dyribranda á Stokkseyri. Öllum mönnum 
þótti mikils vert um Hallstein, sögðu hann 
skyldi hér ílendast; var mönnum mikil aufúsa 
á því þeim er í nánd váru, ok þótti mikill 
höfuðburðr at honum sakir ættar hans; varð 
Hallsteinn mikilmenni ok andaðist hann í elli 
sinni. Ok eftir andlát hans skiftu þeir bræðr 
með sér erfðum; bjó Ölvér at Stjörnusteinum; 

þat heita nú Ölvéstóftir; hafði Atli í mót alt 
landnám milli Rauðár ok Ölfosár, Traðarholt ok 
Baugsstaði. Ölvér andaðist ungr; tók Atli þá 
allan arf eftir hann ok gerðist mikilhæfr maðr. 
Þræll hans hét Brattr; hann var honum hollr 
í sýslu sinni; honum gaf Atli frelsi; hann bjó í 
Brattsholti. Slíkt sama gerði hann við annan, 
er Leiðólfr hét; hann bjó á Leiðólfsstöðum. 
Þeir váru mikilhæfir menn ok vel vingaðir ok 
hollir mjök Atla. 

5. Hallsteinn hét maðr; hann fór ór Sogni 
til Íslands; hann var mágr Hallsteins. Atlasonar; 
honum gaf hann hinn ytra hlut Eyrarbakka. 
Hann bjó á Framnesi; hans son var Þorsteinn, 
er veginn var at fauskagrefti, hans son var 
Þorbjörn, ér bjó at Framnesi. Í þenna tíma 
kom út Loftr son Orms Fróðasonar. — Nú er 
at segja frá Atla, at hann var ríkr maðr ok 
hlutdeilinn ok líkr í mörgu lagi frændum sín- 
um. „Loftr fór af Gaulum til Íslands ungr at 
aldri ok nam land milli Þjórsár ok Rauðár upp 
til Skúfslækjar, Breiðamýri upp til Súluholts, 
ok bjó í Gaulverjabæ, ok Oddný móðir hans, 
dóttir Þorbjarnar hins gaulverska. #Loftr fór 
utan it þriðja hvert sumar fyrir hönd þeira 
Flosa beggja móðurbróður síns, at blóta at hofi 
því, er Þorbjörn móðurfaðir hans hafði varð- 
véitt at Gaulum. Frá Lofti er margt stór- 
menni komit. Þá kom út Þorviðr bróðir hans 

af Vörs.  Loftr gaf honum land á Breiðamýri 
ok bjó hann at Vörsabæ. Hans börn váru þau 
Hrafn ok Hallveig. Þessir menn váru nú allir 
samtíða. 

6. Flosi Þorbjarnarson, móðurbróðir Eyrar- 
Lofts, drap þrjá sýslumenn fyrir Haraldi kon- 
ungi hárfagra, ok fór eftir þat til Íslands. 
Hann nam land fyrir austan Þjórsá, Rangár- 
völlu alla hina eystri austr frá Rangá. Hans 
dóttir var Ásný, móðir Þuríðar, er átti Valla- 
Brandr; son þeira var Flosi, faðir Kolbeins, 
föður Guðrúnar, móður Lofts prests, föður Jóns, 
föður Sæmundar, föður Margrétar, móður Brands, 
föður Kálfs.  Özurr hét maðr hinn hvíti, son 
Þorleifs ór Sogni. Ögzurr vá víg í véum á 
Upplöndum, þá er hann var í brúðferð með 
Sigurði hrísa. Fyrir þat varð hann landflótti 
til Íslands, ok nam fyrst öll Holtalönd á milli 
Þjórsár ok Hraunslækjar; þá var hann fimtán 
vetra, er hann vá vígit. Hann fekk Hallveig- 
ar dóttur Þorviðar; þeira son var Þorgrímr 
kampi; hann var faðir Özurar, föður Þorbjarn- 
ar, föður Þórarins, föður Gríms Tófusonar. Öz- 
urr bjó í Kampholti. Hann andaðist þá er 
Þorgrímr var ungr. Þá tók við fjárvarðveizlu 
Rafn móðurbróðir hans.  Böðvarr hét maðr; 
hann var leysingi Özurar; hann bjó á Böðvars- 
stöðum við Víðiskóg. Honum gaf Ögzurr hlut 
nökkurn í skóginum, ok mælti svá fyrir, at 

ok ætti Böðvarr engan erfingja eftir. Örn hét 
maðr; hann bjó í Vælugerði; hann átti Þorgerði 
Baugsdóttur, systur Steina snjalla í Snjallshöfða. 
Erni varð vant um haustit sextigu geldinga, 
ok hefir eigi góðan róm á Böðvari, ok berr á 
brýn honum, at hann muni tekit hafa.  Böð- 
varr duldi þess, ok unni honum engra bóta 
fyrir; þóttist sitja í trausti ríkra manna, er 
Rafn var Þorviðarson, frændi Eyrar-T.ofts. Um 
várit stefnir Örn Böðvari um stuld. Þykkist 
Böðvarr sér nú eigi einhlítr um varnir málsins, 
ok sækir at Atla Hallsteinssyni, því at hann 
var honum nær enn Rafni, ok tjáir honum 
málit. Atli segir, at eigi sé örvænt, at menn 
finni gagnsakir í máli Arnar. Eftir þat tók 
Atli við öllu fé Böðvars með handsölum. 
Stendr nú svá til þings. Á þingi er mál búit 
til sóknar á hendr Böðvari, ok kom málit í 
dóm. Þá gekk at dómum Atli með fjölmenni, 
ok bað Örn fella niðr málit, — „ella mun ek 
ónýta þat fyrir þér“. Örn kvaðst ætla, at eigi 
mundi ónýtt verða, nema með ofríki; — „má 
vera“, segir Örn, „at torsótt verði at eiga við 
jarlborna menn sem þú ert, Atli; hygg ek meir 
eyðir þú málit fyrir fégirni þína enn réttindi, 
sem frændr þínir hafa gert“. Við þessi orð 
varð Atli reiðr mjök, ok eyðir málit fyrir Erni, 
ok hrekr hann sem mest af málinu. 

“. Litlu síðar andast Böðvarr. Eftir andlát 
hans kallaði Rafn til Víðiskógsins fyrir hönd 
Þorgríms kampa, ok bannar Atla alla afneyzlu 
skógarins, ok sagði honum alla máldaga þeira 
Özurar ok Böðvars, ok leiddi vitni um. Atli 
kvaðst ætla at láta eigi sitt fyrir Rafni; kvað 
hann lítt minnast á þat, er faðir hans gaf hon- 
um sitt land. Rafn kvað þat fyrir löngu aftr 
bætt, ok kvaðst vilja hafa sitt. Atli varnar 
honum skógarins, ok skildu at því. Einhvern 
dag býr Atli ferð sína til Víðiskógar; Leiðólfr 
leysingi hans var í ferð með honum ok hús- 
karlar tveir; þeir hjuggu skóginn. Þat ersagt, 
at sauðamaðr Rafns hafði gengit at fé um dag- 
inn; hann getr at líta, hvar þeir eru í skógin- 
um; hann hleypr heim sem skjótast ok segir 
Rafni, at Atli mun nú hafa nytjar af skóginum— 
„slíkar sem honum sýnist; höggva þeir þar sem 
beztr er skógrinn, ok er þat at vánum, at ekki 
hafir þú þrek við jarlbornum mönnum“. Rafn 
varð mjök reiðr við þessa sögu, ok býr ferð 
sína ok ferr við hinn átta mann, þar til er 
þeir kómu í dal þann, er síðan er kallaðr Orr- 
ustudalr, ok þar finnast þeir Atli. Þá mælti 
Atli: „Við liðsmun viltu nú etja, Rafn!“ „Þat 
skal fyrirfurða um burðamuni“, segir Rafn. 
Þegar slær í bardaga með þeim, ok sækjast 
þeir Atli ok Rafn, ok verða þeira viðskifti 
harðfeng. #Leiðólfr verst ok vel, ok vill ún 

launa frelsisgjöfina, ok um síðir vill hann flýja, 
ok fell hann þá, ok hafði þó mann fyrir sik. 
Atli drap einn húskarl Rafns ok sótti Rafn 
hann þó. Tveir fellu menn Rafns, enn Atli 
var þá særðr til ólífis. 

S. Önundr bíldr hét maðr, ok var landnáms- 
maðr. Hann nam land fyrir austan Hróarslæk 
ok bjó í Önundarholti. Hann átti Þorgerði 
dóttur Sigmundar Sigvatssonar hins rauða. 
Sigmundr var ok faðir Marðar gígju.  Önundr 
kom nú at skilja þá Atla ok Rafn, ok fylgdi 
Atla heim ok bað hann til sín fara, — „ok skal 
ek veita þér öll þægindi“. Atli kvað þat vel 
boðit, enn heim kvaðst hann vilja í Traðarholt, 
ok lét eigi örvænt, at þat fylgdi nafni, at hann 
dæi af sárum sem Atli jarl föðurfaðir hans. 
Þórðr hét son Atla; hann var níu vetra er þetta 
var tíðinda. Atli heimti hann til sín ok kvaðst 
ætla, at hann mundi af sárum deyja, — „áttu“, 
segir hann, „alt fé eftir mik, ok ef þú ert 
þínum frændum líkr, þá muntu hefna föður 
þíns, ok svá segir mér hugr um, at þú munir 
verða mikill fyrir þér ok þínir ættmenn“. Eft- 
ir þat andaðist Atli heima í Traðarholti, ok 
var hann heygðr sem þá var siðvenja til. 
Þórðr tók við fé öllu ok ráðum eftir föður sinn. 
Hann var fríðr sýnum, bráðþroskaðr ok mikill 
fyrir sér. Ölvér hét son Atla annarr ok kall- 
aðr Ölvér mjóvi. Þeir bræðr váru óskaplíkir. 

Þórðr varðveitti bú í Traðarholti, enn Ölvér 
réðst í kaupferðir þegar á unga aldri ok var 
áburðarmaðr mikill; síðan réðst hann í hernað, 
ok var hinn mesti víkingr. Að lyktum settist 
hann at búum í Sogni, ok kom aldri til Ís- 
lands. Þá réð fyrir Noregi Eirikr blóðöx. 

9. Þá var Þórðr fimtán vetra gamall, er 
hann hugsar um föðurhefndir. Rafn var garpr 
mikill, enn Þórðr þóttist ungr.  Svá er sagt 
eitthvert sinn, at Þórðr frétti, at Rafn var rið- 
inn út í KEinarshöfn til skips, ok var einn í 
reið ok ætlaði heim um kveldit. Rafn var í 
blári kápu ok gyrðr sverði, ok hafði spjót 
mikit í hendi ok gullrekinn á falrinn. Þeir 
feðgar höfðu átt spjót þat; hann hafði eigi við 
bardaga búizt.  Þórðr sitr fyrir Rafni hjá 
Haugavaði ofan frá Traðarholti einn samt; 
hann hafði spjót í hendi, ok vill nú annathvárt 
hefna föður síns eða fá bana. Ok um kvéldit, 
er Rafn ríðr heim, hljóp Þórðr at honum óvör- 
um ok lagði á honum spjótinu. Rafn fell af 
baki, ok skyldi Þórðr við hann dauðan, ok er 
þar haugr hans fyrir austan götuna, enn fyrir 
vestan er Atlahaugr ok Ölvéshaugr ok Hall- 
steinshaugr. Þórðr ferr nú heim ok þykkir 
hann vaxit hafa af þessu verki. Síðan er leit- 
að um sættir við Þórð af mágum Rafns ok 
frændum.  Þórðr kvaðst þat mundu sýna, at 
hann er engi ójafnaðarmaðr, enn kvað sik 

nauðsyn til reka at hefna föður síns; kvað þat 
skyldu sína sætt, at í faðma fellist alt þat er 
í hafði gerzt. Þessi sætt játuðu frændr Rafns, 
því at þeim þótti þetta engi ójafnaðr ok sætt- 
ust heilum sáttum. Þórðr gerðist ágætr maðr; 
hann fekk Þórunnar dóttur Ásgeirs austmanna- 
skelfis; var hann af því svá kallaðr, at hann 
drap skipshöfn í Grímsárósi fyrir þat er hann 
var áðr ræntr af þeim. Ásgeirr var hit mesta 
mikilmenni. Þórunn var ok skörungr mikill. 
Þórðr eignaðist skóg þann, er þeir höfðu deilt 
um. Þá er Þórðr hafði tvá vetr ok tuttugu, 
þá keypti hann skip í Knarrarsundi, ok vildi 
utan fara ok heimta erfðir sínar, þær erfrændr 
hans höfðu átt í Sogni ok konungr helt, ok 
kvað Þórunni fara skyldu, enn hún kvaðst 
vilja eftir vera ok kvað þat ráðlegra.  Þórðr 
reiddist við þessi orð, ok tók mikit fé er hann 
átti ok fal í jörðu. Þórunn mælti þá: „Þat 
máttu gera at fela féit, enn svá segir mér hugr 
um, at litlar nytjar munir þú hafa fjár þess, 
er þú átt í Noregi ok svá hér“. Síðan tók 
hon við öllum eignum þeira. 

10. Þorgils hét son þeira; hann var tvævetr 
er Þórðr fór utan. Þat skip hvarf ok spurðist 
ekki til síðan, ok vetri síðar kom út Þorgrímr 
örrabeinn í Knarrarsundi; hann var Þormóðar- 
son; hans móðir var Þuriðr Ketilbjarnardóttir 
at Mosfelli.  Þorgrímr var hraustmenni mikit. 

Hann var í Traðarholti um vetrinn með Þór- 
unni, ok var henni hit mesta traust at honum, 
ok líkaði henni vel við hann ok bað hann með 
sér dveljast ok ráða sjálfan kaupi. Hann 
kvaðst þat vilja ok mælti til samfara viðhana, 
kvaðst ellegar eigi þar vera mundu hjá henni, 
nema hon giftist honum. Hon hugsar þetta 
með ráði vina sinna ok frænda; þat var ráðit, 
at honum skyldi ger kostr þess þrem vetrum 
síðar, því at hon vildi reynast hugum við hann 
ok skap sitt. Þá er þrír vetr váru liðnir, fekk 
hann Þórunnar, ok váru samfarir góðar þeira 
á milli. Þorgrímr þótti hinn mesti garpr ok 
heldr ódæll; hafði hann verit víkingr, ok víða 
af því örróttr ok af því var hann kallaðr örra- 
beinn, enn Þorgils stjúpson hans var kallaðr 
örrabeinsstjúpr.  Þorgrímr var góðr forstjóri 
héraðsins. Hann var vel til Þórunnar ok son- 
ar hennar Þorgils. Þar stóð mikit fé saman, 
er þau áttu öll. Þat er sagt eitt sumar, er 
menn komu til mannamóts í fjörbaugsgarð til 
Lóns. Þá var Þorgils fim vetra, er hann fór 
þangat, ok vildi vera at sveinaleik; markar sér 
völl ok kvaðst vilja at vera. Sveinar sögðust hafa 
sammælzt á, at sá einn skyldi at leiknum vera, 
er nökkuru kvikindi hefði at bana orðit. Réðst 
Þorgils þá frá leiknum, ok þótti þó illa, er 
hann var fráskila ger. Um kveldit fara menn 
heim.  Þorgrímr var at öllu fé auðigr; hann 

átti margt kvikfé, bæði sauði ok naut. Einn 
hestr hét Illingr, er hann átti; þat var klárr 
ókostigr. Ok er menn váru sofnaðir um nótt- 
ina, þá vakir Þorgils ok íhugar sitt mál, ok 
vildi eigi oftar úr leikinum ger vera. Hann 
stóð upp ok tekr sér beizl ok gekk út síðan 
ok sá hross hjá garði; hann snýst þangat til 
ok tekr hestinn Illing ok leiðir til húss nökk- 
urs. Síðan tekr hann spjót í hönd sér ok 
gengr at hestinum ok rekr spjótit í kviðinn ok 
fellr hann dauðr niðr. Þorgils leggst niðr síð- 
an. Um morguninn, er mönnum var til verks 
skipat, bað Þorgrímr heim reka Illing, enn 
hann fanst eigi; var Þorgrími sagt þetta; hann 
kvað hestinn þar verit hafa um kveldit ok bað 
enn leita; fara þeir ok finna dauðan hestinn; 
segja Þorgrími; hann kvaðst eigi sjá mann til 
þess at girnast at eiga ilt við hann. Þorgils 
svarar: „Ek veldr því. at hestrinn er dauðr“. 
Þorgrímr spurði. hví hann gerði þat. Þorgils 
sagði hver sök til var. „Ekki munu vit eiga 
skap saman“, segir Þorgrímr: „far þú til Lofts 
vinar þíns, því at eigi verðum vit samlyndir“. 

11. Eftir þat fór Þorgils í brott hinn sama 
dag ok til Lofts ok tók hann við honum ágæta 
vel. Svá er sagt, at Þorgils var fríðr maðr 
sýnum ok drengilegr í viðbragði ok skýrlegr, 
hár á vöxt ok rétt vaxinn, sterkr at afli, harð- 
gerr ok skjótráðr, gegn ok öruggr, örðigr ok 

allra manna bezt vígr, ok hinn traustasti Í 
öllum mannraunum, þegar honum dróst aldr, 
sem frá mun verða sagt; hann var stórlyndr 
ok þó stöðugr, bjartaprúðr ok hugstórr, stóðst 
vel margar mannraunir, er hann hlaut at bera. 
Þat er sagt, at þá er Þorgils var níu vetra 
gamall, beiddist hann at róa á sjó með hús- 
körlum Lofts, ok var þat eftir honum látit sem 
margt annat. Þorgils kastaði færi sínu fyrir 
borð ok dró einn mikinn flatan fisk, enn engi 
annarr veiddi um daginn, ok er hreggit tók at 
vaxa, reyndist þat, at Þorgils hafði numit at 
róa, þótt hann væri ungr; síðan lögðu þeir at 
landi.  Loftr kvað í slíku marka mega, hverr 
hann mundi verða. Ganga nú heim ok dró 
Þorgils eftir sér fiskinn. Er hann gekk eftir 
götunni, þá losnaði moldin þar er hann dró 
fiskinn, ok kendi, er varð fyrir nökkut hart. 
Lítr hann þá til ok sér, at þar liggr silfrbaugr. 
Nú fara þeir heim, ok selr Þorgils Lofti baug- 
inn fóstra sínum til varðveizlu. 

12.  Vetri síðar varð sá atburðr, at þrælar 
nökkurir brutu haug til fjár sér, enn Þorgils 
kom at þeim, ok kvað þat ekki vera þeira fé, 
ok tók af þeim þrjár merkr ok hrakti þá sjálfa, 
hann fekk Lofti fé þetta ok svá alt annat þat 
er hann aflaði; varð hann nú frægr mjök, þótt 
hann væri ungr. Þá er Þorgils var fimtán 


vetra, fýstist hann utan at fara; var hann 
2 

þroskaðr bæði at viti ok afli Hann beiddist 
fjárskiftis af Þorgrími stjúpföður sínum. Loftr 
bað hann dveljast hjá sér enn um vetrinn ok 
kvað hann mundu síðar at öllu meira fram 
koma. Hann gerði svá, ok er hann var sextán 
vetra, beiddist hann enn fjárskiftis.  Þorgrímr 
kvað þess enn eigi kost, — „því ósvinnri lízt 
mér þín fjárvarðveizla enn mín“. Þorgils kvaðst 
nú hafa vilja féit, — „enn ef ek fær nú eigi, 
þá mun ek fá í þriðja sinn, er ek heimti“, ok 
ferr síðan ok segir Lofti. Loftr kvað þat hug 
sinn, at Þorgrímr mundi eigi fyrir standa, þá 
er Þorgils heimti næst; fekk Loftr honum þá 
fé til utanferðar. Þorgils kvaðst lítið fé hafa 
vilja at sinni. Ok er hann er búinn til ferðar, 
kallaði hann til sín leiksveina ok kvaðst vilja 
launa þeim gleði og góða fylgd; — „skulu þér 
hér taka þrjár merkr silfrs. er ek tók af þræl- 
unum, enn Loftr fóstri minn skal hafa bauginn 
ok vingan mína“. Eftir þat fór Þorgils utan 
í Knarrarsundi með lítið fé ok kom til Noregs 
um haustit, ok var með þeim manni um vetr- 
inn, cr Óláfr hét; hann bjó á Hörðalandi; hann 
var ríkr maðr ok vel vitr. Í þenna tíma réð 
Haraldr gráfeldr Noregi með öðrum bræðrum 
sínum ok Gunnhildr konungamóðir. Þau fóru 
at veizlum um vetrinn, sem þá var siðr til. 
Óláfr bjó veizlu í móti konungi ok móður hans 
með mikilli vegsemd, ok er þau höfðu at veizl- 

unni verit um hríð, þá spurðu þau, hverr sá 
væri hinn mikli maðr, ok hinn unglegi, er þar 
var. Óláfr svarar: „Hann er íslenzkr“. Kon- 
ungr sagði, at hann mundi vera mikillar ættar, — 
„því at hann hefir þess þáttar yfirbragð“. Þor- 
gils var í leikum með konungi ok þótti hon- 
um mikit gaman at honum, ok gengu Þorgilsi 
allir leikar vel. Þá mælti konungr: „Þik mun 
ek kalla Þorgils kappa minn“. Þorgils sagði 
þá konungi, at hann ætti stórar érfðir Í Sogni 
eftir göfga frændr sína. Konungr svarar: „Móð- 
ir mín hefir nú bú á jörðum þeim, ok hún hefir 
á þeim alt forræði, því hylstu hana at, 
ok mun þér þá vel duga“. Þorgils kemr nú á 
þetta mál við Gunnhildi. Hún svarar þessu 
vel, ok bauð honum hirðvist með konungi. Þor- 
gils kvaðst lítt viðlátinn, at vera við konungs- 
hirð, ok kvað nei við því. Drotning varð reið 
ok spyrnti fæti sínum til hans ok hratt honum 
frá hásætinu ok varnaði honum þá fjárins, ok 
sagði hann eigi kunna at þiggja sóma sinn. 
Konungr var vel til hans ok gaf honum silfrá 
laun, svá at þat var góðr kaupeyrir; — „má 
hér af græðast“, segir konungr, „ef gæfa vill 
til, ok vitja mín kunnlega, ok allra helzt ef 
móðir mín er eigi nær“. Síðan fór konungr 
frá veizlunni. 

13. Um várit segir Þorgils Óláfi, at hann 


vill fara kaupferð um sumarit, ok leita svá 
Q* 

undan ójafnaði Gunnhildar. Óláfr lét vel yfir 
því. Var Þorgils nú í kaupferð um sumarit 
ok tókst þat vel, enn um haustit kom hann í 
vestr-Víkina, ok ferr til konu einnar, er Gyða 
hét; hon var ekkja. Son átti hon, er Auðun 
hét; þau veittu honum bæði af hinni mestu 
dygð. Gyða var margkunnandi á fyrnsku ok 
fróðleik. Auðun var vel til Þorgils, ok mælti 
til vináttu, er hann fór í brott. Eftir þat fór 
Þorgils til eins ríks manns, er Björn hét, ok 
var þar vel haldinn. Þar váru góð hýbýli ok 
heldr snemma háttað. Þorgils spurði, hverju 
þat gegndi. Honum var sagt, at faðir Bjarnar 
hafði fyrir litlu andazt, ok þat með, at hann 
gengi aftr; váru menn ok hræddir við hann. 
Þorgils gerðist rammr at afli. Þat var oft um 
vetrinn, at Þorgils heyrði lamit úti um þekjuna; 
ok eina nótt var þat, at hann stóð upp, tók 
öxi í hönd sér ok gekk út. Hann sá draug 
fyrir dyrum standa mikinn ok illilegan. Þor- 
gils færir upp öxina, enn þessi snýr undan ok 
til haugsins, ok sem þeir koma þar, snýr draug- 
rinn á móti; takast þeir fangbrögðum, því at 
Þorgils hafði slept öxinni; var þeira atgangr 
bæði harðr ok grimmlegr, svá upp gekk jörðin 
undir fótum þeim; enn at lyktum varð svá, 
með því at Þorgilsi var lengra líf ætlat, at 
draugrinn fell á bak aftr, enn Þorgils ofan á 
hann. Tekr hann þar þá hvíld ok náir síðan 

öxi sinni; höggr Þorgils þá af honum höfuð, ok 
mælir síðan yfir honum, at hann skuli engum 
manni at meini verða; varð ok aldrigi vart við 
hann síðan. Björn virði Þorgils mikils, er hann 
hafði gert þar svá mikla hýbýlabót. Eina nótt 
bar þat til, at lostit var högg á dyrr; gengr 
Þorgils út; er kominn Auðun Gyðuson vinr 
hans. Þorgils heilsar honum vel ok spyrr hvat 
hann vill. Auðunn kvaðst þurfa hans liðsinnis; 
sagði móður sína Gyðu andaða, ok nökkut orðit 
hafa kynlega um dauða hennar. #„Stukku ok 
allir menn á brottu, því at engir þorðu við at 
véra; nú vilda ek fara með hana til graftar 
ok fylgdir þú mér“. „Þat skal vera“, kvað 
Þorgils. Síðan ferr hann með Auðuni at ó- 
vitanda Birni. Koma þeir til bæjar Auðunar; 
finna þar húsfreyju dauða; búa nú um líkit. 
„Skaltu, Þorgils“, segir Auðunn, „gera kistu at 
móður minni ok undan knakka; reka síðan á 
kistuna sterkar henkr, því at þurfa mun þess 
alls við, ef hlýða skal“. Er nú þetta alt saman 
gert. Auðun sagðist nú mundu gera ráð fyrir 
kistunni; — „skulum vit nú draga hana í brottu, 
færa niðr í jörð ok bera á ofan sem mestan 
þunga“. Fara nú síðan, ok sem þeir hafa far- 
it um hríð, tekr at braka mjök í kistunni, ok 
því næst bresta af hankarnir, ok kemst Gyða 
ór kistunni. Þá fara þeir til báðir ok tóku 
hana ok þurfti þó alls við, ok váru þeir báðir 

sterkir menn. Þat taka þeir til bragða, at þeir 
flytja hana til báls, er Auðun hafði búit; síð- 
an kasta þeir henni á bálit, ok váru hjá með- 
an hon brann. Þá mælti Auðun: „Mikla vin- 
gan hefir þú mér sýnt, Þorgils, og góða karl- 
mensku, sem þú munt á öllum stöðum. Sverð 
ok kyrtil vil ek gefa þér, enn ef svá verður 
at ek kalla síðar til sverðsins, þá vilda ek at 
þú létir laust, enn ek mun fá þér annat vápn 
þat er gott er“. Nú skilja þeir við svá búit; 
ferr Þorgils aftr til Bjarnar. Nú er þar til at 
taka, at Björn saknar Þorgils; fær hann af 
þessu mikla ógleði, ok kveðst þar mist hafa 
góðs manns, — „ok er þat illa, at tröll eða 
óvættir hafa tekit hann; skulum vér þat þó 
gera í heiðr við hann, at drekka erfi hans, ok 
uggir mik, at eigi megi fagnaðaröl heita, því 
at vér höfum nú leitat hans marga daga“. 
Enn um veizlu þessa kom Þorgils heim ok 
verðr Björn honum harðla feginn, ok eykr þá af 
nýju veizluna, ok eftir hana fóru menn heim. 
14. Í þenna tíma tók Hákon Hlaðajarl ríki 
í Noregi. Þá sagði Þorgils Birni, at hann 
vildi leita eftir eignum sínum í Sogni. Björn 
svarar: „Réttlegt væri þat, enn uggir mik, at 
Hákon jarl kalli sér bæði þat ok annat, því at 
hann er mjök fégjarn, ok er óvænlegt um, at 
hann vilji til láta við þik, enn flytja vil ek 
þitt mál, þá er hann kemr hér til mín“. Nú 

kemr jarl at ákveðnu til veizlunnar, ok flytr 
Björn fyrir honum mál Þorgils, ok sagði mikit 
frá vaskleik hans ok atgervi. Hákon jarl kvað 
þat nú vera sína eign, enn kvaðst þó vilja sjá 
manninn; ok er Þorgils kom fyrir jarl, mælti 
Hákon til hans: „Mikill maðr ertu ok sterk- 
legr, fríðr sýnum ok líklegr til giftu, ok vil ek 
bjóða þér til mín; lítum síðan á þitt mál“. 
Þorgils kvaðst þat þiggja vilja. 

15 Þorsteinn hét maðr ok var kallaðr hinn 
hvíti; hann var lendr maðr Hákonar jarls; hann 
var vinsæll ok átti eignir nær jörðum Þorgils; 
þeir lögðu mikla vingan saman ok váru með 
jarli báðir. Þorgils gaf Þorsteini kyrtilinn Auð- 
unarnaut; hann var af nýju skarlati. Þá var 
ok með Hákoni jarli Eiríkr rauðr, íslenzkr 
maðr, er síðan fann ok bygði Grænland; hann 
var ungr maðr ok kurteiss ok hinn mesti vin 
Þorgils. Þat var enn einn dag, at Þorgils vekr 
við jarl sitt mál um jarðirnar. Hákon jarl 
svarar: „Vel gezt mér at framferð þinni, enn 
eigi em ek víss Í at vita, hver framkvæmdar- 
maðr þú munt verða; mun ek ok þessar eignir 
eigi upp gefa utan þú sýnir mér nökkurn frama 
í gerðum þínum, ok skaltu heimta skatta af 
Suðreyjum, er ek hefi mist um þrjá vetr“. Þor- 
gils biðr hann fá höfðingja til ferðarinnar, —- 
„enn ek mun fylgja honum sem manndómr minn 
er til“. „Þú skalt formaðr vera“, segir jarl, 

„fyrir ferð þessi, því at þá reynir þeim mun 
meira þína dáð ok karlmensku“. Þorgils mælti: 
„Lát fara með mér Þorstein hvíta“. „Hann 
skal því ráða“, sagði jarl. Þorsteinn kvaðst 
fara mundu, ef Þorgils vildi. Nú búast þeir, 
ok höfðu tvau skip ok ekki mjök skiput. Enn 
er þeir koma til eyjanna, beiða þeir skatta ok 
fengu lítit af. Um haustit heldu þeir til Kata- 
ness, ok brutu skip sín, enn týndu fjárhlut; 
menn heldust allir. Óláfr hét jarl, er réð fyrir 
ríki því; hann frétti til manna Hákonar jarls 
ok bað þá til sín fara; þat þiggja þeir ok váru 
þar um vetrinn. Svartr járnhauss hét maðr, 
víkingr mikill ok hinn mesti illgerðamaðr, hann 
lá úti löngum um Vestrlönd. Þat var einn 
háttr hans, ef konur váru fríðar ok vel at sér, 
at hann tók þær at sér um hríðar sakir, enn 
menn þorðu eigi í móti honum at standa. — 
Systir Óláfs jarls hét Guðrún; hon var fríð 
kona sýnum ok vel at kvenlegum listum búin. 
Svartr járnhauss finnr Óláf þenna vetr ok vill 
fá systur hans til frillu ella til eiginorðs. Óláfr 
svarar: „Þat væri mér lítill styrkr, þó at þú 
gerðir sem bezt mættir þú, enn þá allra sízt, 
ef þú ert ráðinn til illa at gera, ok mun ek 
neita þessu gjaforði“.  Víkingrinn mælti þá: 
„Gakk á hólm við mik, ella berzt við lið mitt 
ok safna liði í móti“. Jarl mælti: „Betra er 
at deyja viðrulega, enn at lifa skammsamlega“. 





FLÓAMANNA SAGA. 25 


Svartr svarar: „Þann kost kýs þú nú, er þér 
gegnir verr ok þér mun minnisamr verða, ok 
ver níðingr, ef þú kemr eigi“. „At vísu skal 
ek koma“, segir jarl, „í móti þér, eða annarr 
maðr ella“; ok skildu við svá búit. Eftir þat 
kvaddi jarl þings, ok sagði þar fyrir hverju 
áfalli hann var orðinn; — „vil ek þeim manni 
gifta Guðrúnu systur mína, er Svarti verðr at 
bana, því at ek veit, at sá einn mun til þess 
ráðast, at mér mun engi ósæmd í því verða“. 
Engir urðu til at svara jarli, þótt ráðit þætti 
fýsilegt, því at mönnum þótti ills ván af Svarti 
járnhaus. Þeir Þorgils ok Þorsteinn ræddust 
við, ok þótti Þorsteini fýsilegt, enn Þorgilsi 
fanst fátt um. Þorsteinn mælti: „Viltu þenna 
kost vinr?“ Þorgils svarar fá um. Síðan sagði 
Þorsteinn jarli, at hann mundi til ráða. Jarl 
tekr því vel. Um nóttina eftir dreymdi Þor- 
gils, at Auðun vin hans kæmi at honum ok 
mælti: „Þú sefr, enn jafnt mun vera sem þú 
vakir; þú skalt á hólm ganga við berserk 
þenna, því at þér unnu vér sæmdar; enn Svartr 
þessi er bróðir minn, ok er hann mér þó ekki 
þarfr: er hann ok hit mesta illmenni. Þess 
spyrr hann jafnan, þá er hann hefir háð hólm- 
göngur, þann, er hann skal berjast við, hvárt 
hann hafi sverðit Blaðni, enn ek gef þér þat, 
enn þú skalt fela þat í sandi, ok seg honum, 
at þú vitir eigi hjölt þess sverðs fyrir ofan 

jörð“. Eftir þat hvarf Auðun í brott. Þor- 
gils vaknar ok sagði Þorsteini vin sínum 
drauminn. 

16. Um morguninn fóru þeir Þorgils ok 
Þorsteinn með jarli til hólmstefnu, ok er Þor- 
gils búinn til hólmgöngu.  Víkingrinn spurði 
um sverðit Blaðni. Þorgils kvaðst ekki vita 
hans hjölt fyrir ofan mold. Þorgils dró nú 
sverðit upp ór sandinum ok börðust síðan, ok 
er þeir hafa barizt um stund, höggr Þorgils 
sporðiun af skildi Svarts ok undan honum fót 
inn. Enn þat váru þá lög, at menn vógu til 
arfs þess, er fell á hólmi. Eftir þat hjó Þor- 
gils höfuð af Svarti; tók síðan öll skip hans ok 
fé, ok fekk síðan Guðrúnar svstur Óláfs jarls. 
Skorti Þorgils nú eigi menn ok penninga. Um 
várit segja þeir jarli, at þeir vilji herja um 
sumarit. Nú halda þeir at Suðreyjum, ok gera 
þeim kost, hvárt þeir vilja þola hernað ok 
manndráp eða gjalda skatt Hákoni jarli. Enn 
þeir kjöru at gjalda slíkt sem á var lagit. 
Síðan var alt lukt. Eftir þat fóru þeir austr 
til Noregs ok hitta Hákon jarl; fagnar hann 
þeim vel. Þeir greiða honum féit ok gefa hon- 
um þó at auki sæmilegar gjafir. Jarl játtir 
Þorgilsi nú öllum eignum sínum.  Váru þeir 
með jarli um vetrinn Í góðu yfirlæti. Atsumri 
vilja þeir í hernað, enn ætla til jarls at vetri. 
Eina nótt kom Auðun at Þorgilsi ok heimti 

at honum sverðit Blaðni, — „enn ek mun fá 
þér fyrst öxi, enn innan lítils tíma gott sverð“. 
Þorgils kvað hann víst hafa skyldu sverðit. 
Auðun bað hann hafa þökk fyrir ok gaf hon- 
um fingrgull. Enn er Þorgils vaknaði, var 
sverðit brottu, ok þótti honum svipr at. Síðan 
herja þeir um sumarit.  Gyrðr hét víkingr, er 
þeir fundu um sumarit undir ey einni. Um 
morguninn fór skúta frá skipum Gyrðs til þeira 
Þorgils, ok kvaðst Gyrðr vilja gera félag við 
þá. Þetta fór fram, ok skal Gyrðr hafa jafn- 
mörg skip ok at helmingi alt hlutskifti. Herja 
nú um sumarit ok varð þeim gott til fjár; 
eyddu mjök illþýði ok hernaðarmönnum, enn 
létu bændr ok kaupmenn fara í friði. Þeir 
kómu til Írlands um sumarit; var þar skógr 
fyrir, er þeir kómu at; gengu þeir síðan upp 
í skóginn, ok í einum stað sá þeir fallit lauf 
af tré. Þeir kippa upp eikinni ok finna þar 
jarðhús undir. Þeir sjá menn með vápnum 
niðri í húsinu. Þorgils gerir sínum mönnum 
kost, at sá skal eignast þrjá kostgripi, er fyrstr 
gengr í húsit, enn allir játtu því nema Gyrðr. 
Eftir þat hljóp Þorgils í húsit ok varð þar 
engin mótstaða. Þar lá klæði blátt ok á tveir 
gullhringir ok sverð gott. Þar váru ok tvær 
konur; var önnur ung ok fríð, enn önnur gömul 
ok þó fríð. Þorgils gekk um húsit, ok var víða 
berg undir. Hann hafði í hendi eina rótakylfu 

ok barði henni á báðar hendr ok stökk flest 
undan. Þorsteinn fór með honum; ok er þeir 
gengu ór jarðhúsinu, tóku þeir konu þá hina 
yngri ok fluttu með sér til skipa ok svá hina 
eldri. Nú sækir liðit fast eftir þeim, enn þeir 
Þorgils komast til skipa ok láta þegar frá landi. 
Nú gekk maðr úr liðinu því er eftir sótti ok 
mælti langt erindi. Þeir skildu eigi hans mál. 
Þá mælti kvinnan á norrænu ok sagði þeim, 
at hann vildi upp gefa þat er þeir höfðu fengit 
af fénu, — „ef þér látit okkr lausar. Þessi 
maðr er jarl ok son minn, enn ek em víkversk 
at móðurkyni; munu þér þá ok bezt njóta grip- 
anna, er Svá er gert, því at þungi fylgir sverð- 
inu. Son minn heitir Hugi; hann býðr þér, Þor- 
gils, fé heldr enn þér takið mik brottu; er yðr 
ok ekki happ í okkr brott at taka“. Þorgils 
hlýðir þeira ráðum, ok flytr þær til lands. 
Hugi jarl gekk með fögnuði móti Þorgilsi ok 
gaf honum hring einn, annan móðir hans, 
mærin hinn þriðja, ok mæltu síðan vel fyrir 
honum. 

14. Eftir þetta vilja þeir Þorgils ok Þor- 
steinn hætta hernaðinum ok skifta fjárhlut. 
Gyrðr kallaði til gripanna. Þorgils kvað þar 
marga vitnismenn til vera, hvat skilit var um. 
Gyrðr kvaðst aldri játað hafa, ok vill heldr 
berjast enn missa gripanna. Þorgils kvað ráð- 
legra, at leggja eigi alt lið í hættu, — „ok reyn- 

um heldr tveir“. Því játar Gyrðr. Síðan berj- 
ast þeir; hafði Þorgils sverðit Jarðhússnaut ok 
höggr til Gyrðs ok undan honum fótinn fyrir 
neðan ökla; skildu við svá búit. #Lifði Gyrðr 
síðan ok var kallaðr Gyrðr hinn halti. Eftir 
þat fóru þeir til Noregs ok váru með Hákoni 
jarli um vetrinn. Guðrún kona Þorgils fæddi 
þá sveinbarn; hann var Þorleifr nefndr. Enn 
er várar, vill Þorgils út til Íslands til eigna 
sinna; gaf Hákon jarl Þorgilsi aftr allar eignir 
sínar, þær er hann átti í Sogni, ok skildu þeir 
jarl með vináttu. Sat hann nú at búum sínum 
um sumarit ok svá um vetrinn. Þorgils sagði 
Þorsteini, at hann vill vitja eigna sinna á Ís- 
landi, — „því at þeir varðveita, er mér er 
ekki um; hefi ek nú látit skip búa ok flutt 
þangat til mikit fé; enn jarðir þessar, er ek á 
hér, skaltu varðveita til handa Þorleifi syni 
mínum; hefi ek þik reynt góðan dreng; mun ek 
nú ok launa þér með einni gjöf; skal ek gefa 
þér Guðrúnu konu mína, því at þat hefi ek 
fundit, at þú hefir lagt ástarþokka til hennar, 
þótt þú hafir vel með því farit“. Þorsteinn 
þakkaði Þorgilsi gjöfina ok þótti mönnum mikils 
um þetta vert. Þorgils fór kaupferð eina á 
Upplönd ok Svíþjóð, ok var um vetrinn hjá 
bónda þeim, er Þrándr hét. Hann var auðigr 
maðr, ok átti dóttur þá, er Sigríðr hét; hana 
vildi eiga sá maðr, er Randviðr hét; hann var 

illmenni ok kappi mikill. Þrándr synjaði hon- 
um ráðsins. - Þá bauð Randviðr Þrándi hólm- 
göngu, þá er kölluð er kerganga; skal þar berj- 
ast í keri ok byrgja yfir ofan, ok hafa kefli í 
hendi.  Þrándr vildi heldr berjast enn gifta 
dóttur sína svá illum manni. Þorgils mælti þá 
til Þrándar: „Vel hefir þú mér vist veitt, ok 
skal ek þat góðu launa, ok mun ek berjast við 
Randvið fyrir þik“. Þrándr kvaðst þat þiggja 
mundu. Þorgils hafði sverðit Jarðhússnaut. 
Randviðr hafði álnarkefli ok digrt mjök. Var 
byrgt yfir kerit.  Randviðr bað Þorgils leggja 
fyrst, því á hann var skorat. Hann gerði svá, 
ok kemr í keflit ok sprakk þat í sundr, ok 
hljóp sverðit í kviðinn á Randvið. Hann mælti 
þá: „Fá þú mér nú sverðit, enn haf þú keflit, 
ok mun ek leggja til þín með sverðinu“. „Mér 
þykkir nú“, segir Þorgils, „þetta vera spænir, 
enn eigi kefli“. Litlu síðar dó Randviðr; hafði 
hann treyst fjölkyngi sinni, því at hann hafði 
margan mann felt með þessi hólmgöngu. Þor- 
gils drap tvá aðra víkinga, Snækoll ok Snæ- 
björn.  Þrándr launaði Þorgilsi vel. Fekk 
hann virðing mikla af þessu verki. Hann bjóst 
síðan út til Íslands um sumarit. 

1S. Óláfr tvennumbrúni hét maðr. Hann 
kom til Íslands ok nam öll Skeið á milli Þjórsár 
ok Sandlækjar; hann var hamrammr mjök. Ö- 
láfr bjó á Óláfsvöllum; hann liggr í Brúna- 

haugi undir Vörðufelli. Óláfr átti Áshildi ok 
váru synir þeira: Helgi ok Þórðr, faðir Þorkels 
gullkárs, föður Orms, föður Helgu, móður Odds 
Hallvarðssonar.  Þorgrímr örrabeinn lagði hug 
á Áshildi, þá er Óláfr var dauðr, enn Helgi 
trausti, son hennar, vandaði um, ok fór frá búi 
sínu til hennar ok kvaðst eigi vilja fíflingar 
hennar, ok kvað óvirðing í vera bæði henni 
ok frændum hennar. Hún bað hann sik eigi 
reiðan gera; kvað eigi hans færi at keppa við 
Þorgrím. Hann svarar: „Auðsætt er þat, at 
maðrinn hugnar þér vel, enn ek mun eigi at 
síðr ekki sitja honum slíka svívirðing“. Skilja 
þau nú tal. Þorgrímr gistir á Óláfsvöllum. 
Áshildr gerði honum góðan beina ok fóru mjök 
saman hugir þeira. Hon sagði Þorgrími, hvert 
tal þeira Helga hefði verit. Helgi ræðir ok 
um kvámur Þorgríms; kvaðst illa við una, 
bað hann af láta. Þorgrímr kvaðst eigi hirða 
um hans þokka eða hót, ef hennar vilji væri 
til. Nú leiðir hún Þorgrím á götu, ok gaf 
honum mikit fingrgull áðr þau skildu. Áshildi 
kvaðst grunr á, at þau mundu eigi oftar sjást. 
Þorgrímr kvaðst ætla at finna hana brátt. Hon 
kvað vel, ef svo væri; skilja við svá búit. 
Þorgrímr reið nú leið sína fyrir neðan Áshild- 
armýri. Helgi sat fyrir honum hjá gatnamóti; 
ok er þeir fundust, bað Helgi hann af láta 
kvámum ok gera sér eigi skapraun í þessu. 

Þorgrímr kvaðst eigi hafa barnaskap, kvaðst 
búinn at reyna alla hluti við hann; Helgi 
kvaðst ætla, at at málefnum mundi ganga, — 
„ok er vel, at vit reynum okkr“. Síðan börð- 
ust þeir snarplega ok lengi. Þorgrímr var þá 
á hinum efra aldri, ok mæddist skjótt ok varð 
sár mjök. Helgi sækir at fast, er hann sér, 
at Þorgrími latar, ok lýkr svá með þeim, at 
Þorgrímr fellr fyrir Helga. Um kveldit kom 
Helgi heim; spurði Áshildr hann tíðinda; hann 
sagði slík sem váru. Hon svarar: „Mikit hefir 
þú at gert, ok vaxit muntu þykkjast hafa af 
þessu verki; enn ek kann segja þér, at þetta 
er þinn höfuðbani“. Helgi tók sér far í Ein- 
arshöfn ok ætlar utan. Þessi tíðindi spyrjast 
nú.  Hæringr son Þorgríms var þá seytján 
vetra. Hann reið í Höfða til Teits Ketilbjarn- 
arsonar frænda síns við þriðja mann. Þeir 
Teitr ríða fimtán saman út á Eyrar í Einars- 
höfn ok banna Helga farit. Eitir þat ríða þeir 
í brottu. Litlu síðar fundust þeir á förnum 
vegi upp frá Mörk við Helgahvál. Þeir Helgi 
váru þrír saman komnir af Eyrum sunnan. Ok 
er þeir Helgi sjá reið þeira, hlaupa þeir á hól- 
inn ok vörðust drengilega; áttu þeir harða hríð. 
Enn fyrir fjölmennis sakir fell Helgi, ok einn 
maðr af hinna liði. Var síðan sæzt á málit, 
ok féllust vígin í faðma. Þorgils kom út á 
Eyrum. Loftr fóstri hans sat í búi sínu. Margt 

hafði tíðinda vorðit meðan Þorgils var utan. Þór- 
unn móðir hans var önduð. Þorgils fór heim 
í Traðarholt; tók bróðir hans vel við honum, ok 
búa þeir bræðr nú báðir saman þessi misseri. 
Þórey hét kona; hon var Þorvarðsdóttir. Þor- 
finna hét móðir hennar; hon bjó í Odda. Þor- 
varðr var andaðr. Þórey var at fóstri á þeim 
bæ, er heitir í Kálfholti, með þeim manni, er 
Jósteinn hét, gildr bóndi. Jósteinn átti systur 
Þorvarðs í Odda, er Þorgerðr hét; þau váru 
börn Þórðar Freysgoða. Kolr ok Starkaðr váru 
fóstbræðr Þóreyjar. Guðrún hét systir þeira ok var 
hon fóstrsystir Þóreyjar. Þorgils bað Þóreyjar ok 
var hon honum gift. Váru heira sámfarar góðar. 

19. Sörli hét maðr; hann bjó skamt í brott 
frá Kálfholti. Hann venr komr sínar til Guð- 
rúnar, systur þeira Starkaðar og Kols. Einn 
tíma ferr Kolr á icið Nörla. og bað hann af láta 
kvámum til svætur sinnar. Sörli kvaðst þat mundu 
gera eftir hugþokka sínum, enn hirða ekki um 
orð hans. „Þú munt táða“ segir Kolr. Annan 
dag kom Sörli ok sat á tali við Guðrúnu. Ok 
um kveldit ferr hann seint heim; ok er hann 
kemr skamt frá bænum, sprettr Koir upp fyrir 
honum; verðr exki af kveðjum.  Höggr Kolr 
Sörla banahögg, ok fór heim ok sagði Guðrúnu, 
at stöðvaðar váru komur Sörla. Hon kvaðst eigi 
þat lasta mundu, cun kvað eigi svá búit hlýða 
mundu, því at hann var þingmaðr Ásgríms 

Elliða-Grímssonar, — „far nú ok hitt Þorgils, því 
at hann þykki mér líklegastr til at veita þér 
nökkut skjól“. Kolr kemr í "Traðarholt; þat 
var síð um kveld; menn váru at mat. Þórey 
gekk fram til dyra, ok bauð fóstra sínum þar at 
vera; hann sagði henni tíðindi. „Þú skalt“, segir 
Þórey, „vita við Þorgils, hvárt hann vill nökkut 
traust veita þér eða ekki, ok láttu hljótt um 
þik“ Hon leiddi hann í skot eitt; síðan gekk 
hon til stofu. Þorgils mælti: „Hví skulu menn 
svá lengi bíða matar í kveld, enda hefir þú fengit 
rauðan lit“. Þórey svarar. „Satt er hit forn- 
kveðna, at „spakir menn henda á mörgu mið'; 
mús hljóp áðan á kinn mér; enn mér er hon 
harðla óþekk“. „Svá má vera“, segir Þorgils. 
Enn er þau kvámu í rekkju um kveldít, kvaðst 
Þorgils vilja vita, hvat í framgöngunni hefði 
verit um kveldit. Hon sagði honum allan at- 
burðinn, ok kvaðst ásjá vilja veita Kol, — „ok 
muntu ok svá gera fyrir mína skyld“. Þorgils 
kvaðst svo gera mundu. Um  morgininn 
fór Þorgils til bús Kols, ok lét fara á brott fé 
alt með sér ok Guðrúnu, enn lét eftir ómegð 
aðra. Enn er þeir váru brott farnir, kom Ás- 
grímr; ætlar hann at taka upp fyrir Kol fé 
alt, ok hafði hann ekki. Kolr sitr hjá Þorgilsi 
um vetrinn. Ok um várit býr Ásgrímr mál 
til á hendr Kol. Lætr Þorgils eigi sem hann 
viti; verðr Kol sekr skógarmaðr. Þorgils ríðr 

sem áðr um heraðit ok Kolr með honum, sækja 
mannamót, ok verðr nú óþokki mikill manna á 
milli. Höfðingjum þykir mein á þessu, ok leita 
um sættir. Þorgils býður eigi sættir. Eitt sinn 
ríðr hann til hestaþings ok Svartr verkstjóri hans 
með honum. Var þá góð gleði um daginn. Ás- 
grímr talar margt við Svart um daginn, ok at 
kveldi ríðr Þorgils heim. Svartr reið nær Þor- 
gilsi. Þorgils fann, at hann vildi ríða seinna; 
grunar hann hann þá, ok gefr honum færi á sér. 
Ok er Þorgils varir minst, höggr Svartr til hans. 
Þorgils kastar sér ór söðlinum, ok klauf Svartr 
söðulinn. Þorgils þrífr Svart, ok spyrr, hverju 
gegnir. Hann segir honum, at Áásmundr bauð 
honum þetta. Enn þá er hann svifti honum 
Svarti, fell fésjóðr undan yfirhöfn hans. Segir 
hann þá, at Ásgrímr hafi gefit honum féit til 
höfuðs Þorgilsi Hann drepr Svart þegar Í stað. 
Eftir þat ríðr Þorgils fram, ok segir sínum mönn- 
um, hversu farit hafði. Enn hvert sinn, er hann 
kemr á mannamót, sýnir hann þar sjóðinn. Váru þar 
í þrjár merkr silfrs, ok gekk enginn við at ætti. 

20. Nú kom kristni á Ísland, ok tók Þorgils 
í fyrra lagi við trú. Hann dreymdi eina nótt, 
at Þórr kæmi at honum með illu yfirbragði, ok 
kvað hann sér brugðizt hafa, — „hefir þú illa ór 
haft við mik“, segir hann, „valit mér þat, er þú 
áttir verst til, enn kastat silfri því í fúla tjörn, 
er ek átta, ok skal ek þér í móti koma „Guð 

mun mér hjálpa“, segir Þorgils. ok em ek þess 
sæll, cr okkart félag sleit“. Ok er Þorgils vakn- 
ar, sá hann at töðugöltr hans er dauðr. Hann 
lét grafa hann hjá tóitum nökkurum ok lét 
ekki af ný:a. Enn barst Þórr í drauma Þor- 
gilsi. ok sagði, at honum væri eigi meira fyrir 
at taka fyrir nasar honum enn galta hans. Þor- 
gils kvað guð mundu því ráða. Þórr heitaðist 
at gora honum fjárskaða. Þorgils kvaðst eigi 
hirða um þat. Aðra nótt eftir dó uxi gamall 
fyrir Þorgilsi. Þá sat hann sjálfr hjá nautum 
sínum um náttina eftir. Enn um morgininn, cr 
hann kom heim, var hann víða blár. Hafa 
menn hat fyrir satt. at þeir Þórr muni þá fund- 
it hafa. Eftir þat tók af fallit. Þorgils var 
hit mesta mikilmenni. Honnm kvámu orðsend- 
ingar af Grrænlandi, at Biríkr rauði býðr honum 
til sín. ok at hafa há kosti, er bezta hefir hann 
til. Þorgils áblýddist lítt við þat. Hann hafði 
þá verit hér hrettán vetr. Skin kom af hafi: 
var þar á Þorleifr son hans. ok hafði góða 
grini at tæra honnm. Þoreifr var þá tvítngr. 

orgils talar víð konu sína, ef hon vildi fara 
til Grænlands. Hon kvað vanbreytt um. Hann 
sagði, at Eirikr hafði sent sér orð um —- „má ok, 
at þú sér eftir, ef þú vill þat“. „ Misráðit mun“, 
sagði hon, „at þaneat sé farit: enn þó skal ek 
fara, ef þú ferr“  Hæringr tók við gózum 
Þorgils.  Þornv hét dóttir þeira Þorgils ok 

Þórnýjar; hon var átta vetra.  Þorleifr skal fara 
með þeim, Kolr og bróðir hans Starkaðr ok (Guð- 
rún) systir þeira, Snækollr ok Özurr þrælar hans 
ok tíu aðrir þrælar, ok ráðsmaðr hans Þórarinn, 
því at Þorgils ætlaði bæ at reisa þá er hann kæmi 
til Grænlands. Jósteinn ór Kálfholti réðst til 
ferðar með Þorgilsi við tólf menn, Þorgerðr 
kona hans ok sonr. Þorgils kaupir nú skip Í 
Leiruvági. Þórólfr hét maðr, er Þorgils fekk 
bú í hendr, enn Hæringi fekk hann sex tigu 
hundraða mórent sex álna aura, annat enn stað- 
festur. Þorgils gisti at Þórodds at Hjalla. Með 
honum var í ferð Þórný dóttir hans; þar tók hon 
sótt ok beið Þorgils þar þrjár nætr; sagði hann 
at þat stæði ekki fyrir ferð hans, þótt hon væri 
sjúk, — „má vera at hér sé hennar forlög“. Þór- 
oddr kvaðst ætla, at hon mundi giftudrjúg verða 
og langlíf. Lét hanu hana eftir ok gaf henni 
sex tigu hundraða, ef ho. þyrfti. Þorgilsi 
kvaðst nú fyrir þykkja at fara, enn lét eigi 
nenna aftr at setjast. 

21. Þorgils bíðr nú byrjar, ok dreymir, at 
maðr kæmi at honum, mikill ok rauðskeggjaðr, 
ok mælti: „Ferð hefir þú ætlat fyrir þér, ok 
mun hon erfið. verða“. Draummaðrinn sýndist 
honum heldr grepplegr. „Illa mun yðr farast“, 
segir hann, „nema þú hverfir aftr til míns á- 
trúnaðar; mun ek þá enn til sjá með þér“. Þor- 
gils kvaðst aldri hans umsjá hafa vilja, ok bað 

hann brott dragast sem skjótast frá sér; enn 
mín ferð tekst sem almáttigr guð vill“. Síðan 
þótti honum Þórr leiða sik á hamra nökkura, 
þar sem sjóvarstraumr brast í björgum, — „Í slík- 
um bylgjum skaltu vera, og aldri ór komast, 
utan þú hverfir til mín.“ „Nei“, sagði Þorgils, 
„far á brott enn leiði fjandi; sá mun mér hjálpa, 
sem alla leysti með sínum dreyra“. Síðan vakn- 
ar hann, ok segir drauminn konu sinni. #„Aftr 
munda ck setjast“, segir hon, „ef mik hefði svá 
dreymt, ok eigi vil ck segja Jósteini draum 
þenna ok eigi öðrum mönnum“. Nú kemr byrr, 
ok sigla þau út ór firði; hafði „Jósteinn skip 
fyrir framan siglu; ok sem þau kómu ór land- 
sýn, tekst af byrr allr, ok velkjast þau úti lengi, 
svá at bæði varð matfátt og drykkjarfátt. Þor- 
gils dreymdi, at enn sami maðr kæmi at hon- 
um og mælti: „Fór cigi sem ek sagða þér“? 
Þórr talaði þá enn mart við Þorgils, enn Þor- 
gils rak hann frá sér með hörðum orðum. Tekr 
nú at hausta, og mæltu sumir menn, at þeir 
skyldu heita á Þór. Þorgils bannaði þat, ok 
sagði, at menn skyldi missmíði á finna, ef nökk- 
urr maðr blótaði þar í skipi. Við þessi orð 
treystist engi á Þór at kalla. Eftir þetta dreymdi 
Þorgils, at sami maðr kom at honum ok mælti: 
„Enn sýnist þat, hversu trúr þú vart mér, er 
menn vildu á mik kalla, enn ek hefi beint nú 
fyrir þínum mönnum, ok eru nú komnir at 

þrotum allir, ef ek dugi þeim eigi, enn nú 
muntu taka höfn á sjau nátta fresti, ef þú hverfr 
til mín með nökkurri alvöru“. „Þótt ek taka 
aldri höfn“, sagði Þorgils, „þá skal ek þér ekki 
gott gera“. Þórr svarar: „Þótt þú gerir mér 
aldri gott, þá gjalt þú mér þó góz mitt“. Þor- 
gils hugsar hvat um þetta er, ok veit nú, at 
þetta er einn uxi, ok var þetta þá kálfr, er hann 
gaf honum. Nú vaknar Þorgils, ok ætlar nú 
at kasta utanborðs uxanum. Enn er Þorgerðr 
verðr vís, falar hon uxann, því at henni var 
vistafátt. Þorgils sagðist vilja ónýta uxann 
ok engum selja. Þorgerði þótti nú illa. Hann 
lét kasta uxanum útbyrðis, ok kvað eigi kynlegt, 
þót illa færist, er fé Þórs var innbyrðis. 

27. Þau eru nú úti um hríð ok höfðu harða 
réttu. Þórarinn var knástr maðr annarr enn 
Þorgils: hann var tvítugr at aldri. Þat er 
sagt, at þeir brutu skipit undir Grænlandsjökl- 
um í vík nökkurri við sandmöl; tók skipit Í 
sundr í efra rúmi; menn heldust allir og svá 
fé; bátr var ok heill; stafn rak upp við syðra 
land. Þá var vika til vetrar. Jöklar miklir 
gengu tveim megin víkrinnar. Þeir gera sér 
nú skála, ok í þverþili; búa nú sínum megin 
hvárir. Mjöl nökkut höfðu þeir til atvinnu sér; 
henda ok af selum, ok eiga þat allir saman. 
Dautt var fé þeira flest. Þorgils mönnum varð 
betri hlutr af veiðifangi; varð hann lengrum 

hlutsælli. Hann bað sína menn vera hljóðláta 
ok siðsama á kveldum ok halda vel trú sína. 
Þórey var mjög þunguð. Þat er sagt, at Jó- 
steinn og hans menn gerðu mikit um sik, ok 
höfðn náttleika með háreyvsti. Nær vetrnóttum 
varð Þórey léttari at sveinbarni, ok hét Þor- 
finnr. Hon bjargaðist lítt við þá fæðu, ér til 
var. Þorgils hafði útróðramenn með þrælum 
Jósteins. Líðr nú á vetrinn og dregr at jólum. 
Þorgils biðr menn hljóða vera ok fara snemma 
í rekkju. Jólamorgin var veðr gott, ok váru 
menn úti um daginn, ok heyrðu óp mikit Í út- 
norðr, ok kemr annarr dagr í jólum. Þorgils 
háttar snemma, ok er þau höfðu sofit svefn, 
kom Jósteinn inn ok hans menn, ok er heldr 
mikit um þá; ok er þeir váru niðr lagstir, er drepit 
högg mikit á dyrr. Þá mælti einn þeira: „Góð 
tíðindi mnnu nú vera“, ok hljóp út, ok varð 
hann þegar ærr, enn um morguninn deyr hann. 
Svá ferr annan aftan, at maðr ærist, ok kallast 
sjá hinn hlaupa at sér, er áðr dó. Eftir þat 
kom sótt í lið Jósteins ok deyja sex menn. Þá 
tekr Jósteinn sótt ok deyr hann. Síðan eru 
þeir kasaðir í mjöllinni. Þorgils ræðir um við 
sína menn, ok bað þá við sjá slíkum fádæmum. 
Á bak jólum gengu þessir menn allir aftr. Þá 
tók Þorgerðr sótt ok andast, ok þarnæst hverr 
at öðrum þeira manna, er með Jósteini höfðu 
verit. Þórarinn lézt síðast. Váru nú allmiklar 

aftrgöngur, ok sóttu mest at Þorgilsi. Öll váru 
þau dauð í miðja gói. Ekki mátti Þorgils ok 
hans menn í brott færast meðan aftrgöngur váru 
sem mestar. Í þenna hluta skálans gengu þau 
mest aftr, cr þau höfðu átt. Þorgils lét brenna 
þau öll á báli, ok varð þaðan af ekki mein at 
aftrgöngum. Nú líðr á vetrinn, ok máttu þeir 
eigi brott leita fyrir ísum, ok fengu sér vistir 
um sumarit. Annan vetr andaðist Guðrún systir 
Kols, ok grefr Þorgils hana undir rúmi sínu, 
ok er várar, megu þau ekki í brott komast. 
25. Þat er eitthvert sinn, at Þórey sagði 
draum sinn Þorgilsi, at hon kvaðst sjá fögr 
heruð ok menn bjarta, — „ok get ek, at vér leys- 
imst brott ór þessum vandræðum“. Þorgils svarar: 
„Góðr er draumr þinn, ok þó eigi ólíkast at viti 
til annars heims, ok munir þú eiga gott fyrir 
höndum, ok munu helgir menn hjálpa þér fyrir 
hreint líf ok mannraunir“. Hon bað hann brott 
leita ór óbygðum, ef þeir mætti. Þorgils kvaðst 
eigi yfir þat sjá. Hon lá í rekkju löngum, ok 
einn góðan veðrdag segir Þorgils, at þeir muni 
ganga á jökla, ok vita, ef þeir sæi nökkut leysast 
ísinn. Þórey kvaðst þess ófús, at hann færi frá 
henni. Hann kvaðst skamt fara mundu. Þræl- 
arnir skulu róa at veiðifangi, enn Þórarinn bryti 
skal ýta ok vera síðan hjá Þóreyju. Þeir Þorleifr, 
Kolr ok Starkaðr beiddust at fara með honum. 
Þorgils kvað þá forystulaust heima, enn kvaðst 

eigi vel trúa þrælum. Þeir fóru allir á jökla. 
Þorgils hafði bolöxi í hendi ok gyrðr sverðinu 
Jarðhúsnaut. At nóni dags sneru þeir aftr; 
gerði þá á veðr hart. Þorgils fór fyrir ok hitti 
vel leiðina, koma til skálans, og sá ekki skipit, 
gengu í skálann. Váru í burtu allar kistur ok 
svá menn. Þorgils mælti: „Nú munu ill efni í“. 
Enn er þeir kvámu innar í skálann, heyrðu þeir 
snörgl nökkurt til rekkju Þórcyjar; ok cr þeir 
kvámu þar, sjá þeir, at hon var öndut, enn 
sveinninn saug hana dauða. Leituðu þeir um 
hana ok fundu ben litla undir hendinni, sem 
mjóvum knífsoddi hefði stungit verit. Mjög var 
þar alt blóðugt. Þessa sýn hafði Þorgils svá 
sét, at honum þótti mestr harmr í vera. Brott 
var sópat öllum vistum. Um nóttina vill Þorgils 
vaka vfir sveininum, og kvaðst eigi sjá, at hann 
mætti álengdar lifa, — „ok þykki mér þat allmikit, 
ef ek má eigi honum hjálpa: skal þat nú fyrst 
taka bragða, at skera af mér geirvörtuna“, — ok 
svá var gert; fór fyrst ór blóð, síðan blanda, 
ok lét eigi fyrr af enn ór fór mjólk, ok þar 
fæddist sveinninn upp við þat. Þeir Þorgils 
sóttu fast at veiðifangi, ok gerðu sér einn húð- 
keip og bjuggu innan með viðum. 

21. Einn morgin er Þorgils einn úti, ok sér 
í vök rekald mikit, ok þar hjá tröllkonur tvær 
ok bundu byrðar miklar. Þorgils hleypr til 
þangat, ok hafði sverðit Jarðhúsnaut, ok höggr 

til annarar með sverðinu í því, er hon færist 
undir byrðina, ok rekr af henni höndina. Byrðrin 
fellr niðr, enn hon hljóp í brott. Síðan taka 
þeir rekaldit ok eru þá vistir nógar. Síðan losn- 
ar Íssinn, ok leitar Þorgils ok hans menn þá í 
brott, ok komast til Seleyra um sumarit, ok váru 
þar um vetrinn. At sumarmálum fóru þeir það- 
an ok fundu ey lítla. Hálfum mánuði síðar fundu 
þeir svartbaksegg ok gáfu sveininum; hann át 
hálft eggit. Þeir spurðu, hví hann át eigi. 
Hann svarar: „Því spari ek minn mat at þér 
sparit yðvarn mat“. Þeir dragast nú fram með 
jöklinum, ok kvámu at björgum bröttum, brýna 
upp skipinu, reisa þar tjald; ok um morgininn 
gengr Kolr út ok sér eigi skipit ok legst síðan 
niðr ok vill eigi segja Þorgilsi. Litlu síðar kom 
Þorleifr út ok getr eigi um. Þorgils kom út, 
ok sér, at skipit er á brautu, ok sagði þeim hvarf 
skipsins, — „sér ek nú ekki annat til“, kvað Þor- 
gils, enn at tapa verði sveininum“. Þorleifr 
svarar: „Eigi er þat til“. Hann bað þó þat skyldi 
gera. Taka þeir nú sveininn, ok biðr Þorleifr 
Kol tapa piltinum. „Eigi mun ek þat gera“, 
segir Kolr, „því ek veit, at þegar af líðr 
Þorgilsi þetta, þá er honum þat enn mesti 
harmr; enn ek ætta Þorgilsi gott at launa“. Síðan 
fara þeir inn, ok láta úti eftir sveininn. Þorgils 
spurði þá, hvárt þeir hefði drepit sveininn. Þeir 
kváðu þat eigi vera. Hann þakkaði þeim fagr- 

lega, er þeir höfðu svá gert. Var þá sóttr sveinn- 
inn, ok var hann hjá Þorgilsi um nóttina. Þá 
sagði Þorgils draum sinn: „Ek þóttumst á þingi 
vera á Íslandi; þótti mér sem vit Ásgrímr Elliða- 
Grímsson togaðim eina hönk, ok misti hann“. 
Þorleifr svarar: „Þar muntu enn koma til Ís- 
lands, ok skifta málum við hann ok mun þér 
þat betr ganga“. „Svá má vera“, segir Þorgils. 
Aðra nótt dreymdi hann, ok sagði: „Ek þóttumst 
heima vera í Traðarholti, ok var þar fjölment;; 
ek sá álft eina ganga eftir gólfinu ok var blíð- 
ari við aðra enn mik; þá hristi ek hana, ok var 
hon þaðan af miklu betr til mín“.  Þorleifr 
svarar: „Þar muntu kvángast, faðir, ok muntu 
lítt í fyrstu njóta ástar hennar, ok mun þat þó 
vel dragast“. Enn dreymdi mik“, segir Þorgils, 
„at ek væra heima í Traðarholti; ek sá á kné 
mínu inu hægra, þar váru vaxnir fim hjálm- 
laukar saman ok kvísluðust þar af margir lauk- 
ar, ok ofarlega yfir höfuð mér bar einn laukinn; 
enn svá var hann fagr sem hann hefði gullslit“. 
Þorleifr svarar: „Sé ek draum þinn; þar muntu 
eiga fim börn; frá þeim munu kvíslast margar 
ættir á Íslandi; enn ek mun eigi þar aldr ala, 
ok mun ek auka ætt mína annarsstaðar; enn hinn 
fagri laukrinn mun merkja þat, at einhverr maðr 
mun frá þér koma, sá er ágætr mun verða“. 
Ok þat gekk eftir síðan, því frá Þorgilsi er 
kominn Þorlákr byskup hinn helgi. Þorleifr 

mælti þá: „Þat dreymdi mik, faðir, at mér þótti 
Þórný systir mín gefa mér osthleif, ok váru af 
bárurnar“. Þorgils mælti: „Þar mun af hit harð- 
asta af kostum okkrum, er af váru bárurnar“. 
Þá heyrðu þeir óp mikit; var þá kallat, at Ís- 
lendingar skyldi taka skip sitt. Þeir ganga út 
skjótt, ok sjá tvær konur; þær hurfu skjótt. 
Björn einn brauzt um í vök ok var brotinn í 
hrammrinn. Þorgils hleypr til ok leggr björn- 
inn með sverði; dó dýrit af því lagi. Þorgils 
hrífr þá til hlustanna, ok vill eigi at sökkvi 
dýrit; draga upp síðan ok gera til. Þorgils 
deildi þá stykki sérhverjum þeira, ok má af slíku 
marka. hversu þungan matarafla þeir áttu. Þor- 
leifr mælti: „Matsparr ertu nú. faðir“. Þorgils 
svarar: „Já son minn, þat hæfir at svo sé“. Níð- 
an snúa þeir til hafs ok róa fyrir framan marg- 
ar víkr, ok er þeir kvámu fyrir eitt fjarðarmynni, 
þá gekk þeim með mikilli mæði; tekr þá nú at 
þyrsta fast; þeir váru fim saman með sveinin- 
um; þeir gerðust þá mjök máttfarnir af þorsta, 
enn var hvergi nær vatn. Þá mælti Starkaðr: 
„Þat hefi ek vitat menn hafa gert, ef líf þeira 
hefir við legit, at menn hafa blandat saman sjó 
ok hlandi“. Þeir taka nú auskerit ok míga í, 
ok blönduðu við sjó, ok báðu Þorgils lextis at 
drekka. Hann kvað várkunn á, enn kvaðst þó 
hvárki banna né lofa. Enn er þeir ætluðu at 
drekka, bað Þorgils þá fá sér, ok kvaðst skyldu 

mæla fyrir minni. Hann tók við ok mælti svá: 
„Þú it argasta dýr, er ferð vára dvelr, skalt 
eigi því ráða, at ek né aðrir drekki sinn þarfa- 
gang“. Í því fló fugl, þvílíkastr sem álkuungi, 
brott frá skipinu ok skrækti við. Þorgils helti 
síðan útbyrðis ór auskerinu. Síðan róa þeir ok 
taka sér vatn, ok var þat síð dags. Þessi fugl 
flaug í norðrætt frá skipinu. Þorgils mælti: 
„Seint hefir fugl þessi við oss skilit, ok taki nú 
allar gramir við honum; enn við þat megum 
vér una, at hann kom eigi því á leið sem hann 
vildi. At þrim nóttum liðnum sá þeir tjald af 
lérefti; þeir kendu, at þat var tjald Þóreyjar; 
fundu þar brytja Þorgils, ok spyrja hann, með 
hverri farandi hann hafði þar komit. Hann 
sagði þá kostaboð þeira Snækolls við sik, ef 
hann vildi eigi fara, at þeir mundu drepa hann. 
„Snækollr stakk mjóvu járni á Þóreyju“. Þor- 
gils svarar: „Eigi veit ek, hvers þú ert verðr, 
enn ósannleg þykki mér þín sögn, ok skaltu 
eigi lifa lengi“. Þar var hann drepinn, ok grófu 
hann þar; fara síðan í brott. Nú tekr at hausta, 
ok kómu þá í fjörð einn, láta at landi, ok sjá, 
at þar var naust; brýna þar upp skipinu ok 
ganga frá sjó ok koma at bæ; þar var maðr 
úti ok heilsar á þá ok spyrr at nafni og þeir 
hann. Þessi kvaðst Hrólfr heita, ok bauð þeim 
þar at vera. Þat þiggja þeir, ok er Þorfinnr 
fenginn konum til geymslu, ok er honum mjólk 

gefin; sagði hann mjólk föður síns ekki svá lita, 
eru þeir þar um vetrinn. Um várit býðr Hrólfr 
Þorgilsi þar at vera með sínum mönnum; enn 
þá bauð hann honum skip sitt, ef hann vildi 
brott fara. Þorgils þakkar honum, enn kvaðst 


skipit hafa vilja — „væri ok skylt at launa þér 
góðu“. Hrólfr kvaðst ætla, at hann mundi gott 
af honum hljóta, — „því at þú munt í mikla virð- 


ing koma, ok ef svá væri, þá mættir þú mik 
í frið kaupa við bygðarmenn, því at ek em 
í ófriði við þá“. Þorgils játar því, ok mæla þar 
hvárir vel fyrir öðrum; fara suðr fyrir land, ok 
koma í fjörð, ok lögðu í lægi; síðan tjölduðu 
þeir, ok í því bili sá þeir skip ok var þat kaup- 
skip; sigldu þeir á fjörðinn, ok höfðu eitt veðr 
hvárirtveggi, og kvámu at einni lendingu. Þor- 
gils mælti: „Þetta eru góð tíðindi; fari þit, Þor- 
leifr ok Kolr, ok vitit, hverir þessir eru“. Síð- 
an fóru þeir, ok kvárnu at skipinu, ok ganga út 
á þat. Aftr við lyftingina sat maðr í rauðum 
kyrtli, ok sprettr upp þegar ok fagnar Þorleifi. 
Var þar kominn Þorsteinn hvíti, fóstri haus ok 
stjúpfaðir. Hann spyrr at Þorgilsi. Þeir sögðu, 
at hann var þar. Þorsteinn fór til fundar við 
Þorgils, varð þar fagnafundr; kvaðst Þorsteinn 
koma af Íslandi, og kvað ráð hans standa heilt; 
kvaðst ekki þar til hans frétt hafa á fjórum 
vetum; sagði Þórnýja dóttur hans vera gifta 
Bjarna í Gröf Þorsteinssyni goða landnámamanns, 

„ok er Þorleifr kom eigi aftr til Noregs, bjó ek 
skip mitt ok fór ek til Íslands ok var ek þar 
tvá vetr, ok frétta ek ekki þar til þín; fór ek 
þá hingat at leita þín“. „Góðs þótti mér at 
þér ván“, segir Þorgils. Menn kvámu brátt til 
þeira. Bóndi sá er þar bjó næst hét Þórir. 
Hann bauð Þorsteini til sín, ok þangat fór 
hann. Eiríkr rauði bauð Þorgilsi til sín, ok 
þat þektist hann. Þangat fóru tólf menn með 
honum. Þorgilsi er ski,at gagnvert Eiríki. ok 
þar utar frá sat Þorleifr, þá IKolr, þá Starkaðr. 
Þorfinni var fengin fóstra, ok vill hann ekki 
mjólk drekka fyrr enn myrkt var; þá var hann 
af brjósti vaninn. Ekki var Eiríki margt til 
Þorgils, ok var vistin með ininna þokka veitt 
enn Þorgils hugsi. Þat frétti Þorgils, at þræl- 
arnir Váru þar í landi, ok lét eigi sem hann 
vissi. 

!%. Þat bar til um vetrinn, at Vjarndýr lagð- 
ist á fé manna ok gerði mikinu skaða. Þat var 
elin tíma, at mein kvámu til kaupa við Þorgils, 
ok váru menn iargir í útibúri því er varningr- 
lit Var í; þar Var Borfiune. Hann inælti við 
föður sinn: „Hör or úti, faðir, rakki fagr ok mik 
ill". Þorgils svarar: „Hirð eigi um þat, ok hlaup 
eigi út“. Nveinninn hljóp út sem áðr ok var 
þar bjarndýrit fyrir: þat svifti honum undir sik. 
Sveinninn kvað við hátt. Þorgils hljóp út með 
sverðit „Jarðhúsnaut.  Dýrit hafði leikit við 

sveininn. Þorgils höggr á milli hlustanna á 
dýrinu ok klýfr hausinn ok fellr þat niðr dautt; 
enn hann tekr sveininn ok var hann lítt sakaðr. 
Verðr Þorgils nú ágætr af þessu verki, ok þótti 
stór heill til hans horfit hafa. Ekki fanst Eiríki 
til þessa verks, enn lét þó til gera dýrit. Sögðu 
þat sumir menn, at Eiríkr hefði haft á því forn- 
an átrúnað. Þat er sagt um vetrinn, at menn 
sátu í náðahúsi í Brattahlíð, ok þó eigi allir 
senn, því at sumir stóðu fram í húsinu; þar var 
Kolr ok Starkaðr. Þat var tal þeira, at þeir 
fóru í mannjöfnuð ok töluðu um Þorgils ok 
Eirík: sagði Kolr Þorgils mörg afreksverk gert 
hafa. Þá svarar sá maðr er Hallr hét, — hann var 
heimamaðr Eiríks—: „þat er ójafnt“, segir hann, 
„því at Eiríkr er höfðingi mikill og frægr, enn 
Þorgils þessi hefir verit í vesöld ok ánauð, ok 
óvíst er mér hvárt hann er heldr karlmaðr eða 
kona“. Kolr svarar: „Mæl þú manna armastr“, 
ok leggr hann í gegn með spjóti; fekk hann 
þegar bana. Eiríkr bað sína menn upp standa 
ok taka Kol. Kaupmenn allir hlaupa til ok veita 
Kol. Þorgils mælti þá: „Þat er næst, Eiríkr, 
at þú hefnir sjálfr heimamanns þíns“. Nú eiga 
hlut í beggja vinir; þykkir eigi auðsóttlegt at 
fara at þeim. Nú sættast þeir með því, at þeir 
Þorgils ok Eiríkr skulu gera. Þeir verða vel 
ásáttir um gerðina; enn þó fækkaðist síðan með 
þeim, ok ætlar Þorgils þar ekki langvistum at 

vera. Um vetrinn bar þat til, at mein mikit 
var at útilegumönnum. Þorsteinn hét sá er fyrir 
þeim var. Þeir váru þrír tigir ok sekir allir. 
Urðu menn af þeim fyrir ránum miklum ok 
sögðu til Eiríki. Þeir lágu í eyjum nökkurum 
í Eiríksfirði Eiríkr berr upp mál þetta fyrir 
Þorgilsi ok kvaðst vilja hans liðsinni til hafa. 
Þorgils kvaðst eigi til þess farit hafa til Græn- 
lands at leggja sik í hættu við illmenni; kvaðst 
ilt hlotit hafa af Eiríki, ok kvaðst þó eigi nenna 
at synja ferðarinnar fyrir nauðsyn landsmanna, 
ok kvaðst búinn þá er Eiríkr vildi fara, enn 
kvaðst vilja gera til lykta áðr sín erendi, — „ok 
vertu þá búinn, er ek geri þér orð“. Eftir þat 
fóru þeir til skips ok ætluðu at fara um hina 
vestri bygð, því at menn höfðu eigi goldið Þor- 
gilsi bjarngjöldin. Þorgils færir fram sýknu 
Hrólfs, svá at hann skyldi vera friðheilagr. Enn 
er Þorgils kom í vestri bygð, tók við honum sá 
maðr, er Bjálfi hét. Hann kvaðst mikla þökk 
kunna hans þarkvámu, — „skal ek taka saman fé 
þitt, því at þú ert frægr maðr ok muntu mér at liði 
verða, því at ck em í nauðum staddr. Hér liggja 
fyrir eyjar þær, cr ránsmennirnir eru í, ok ætlar 
höfðingi þeira hingat ok taka á brott dóttur mina; 
vil ek at þú sér hér til trausts ok varnar“. Þorgils 
kvaðst þat gera mundu. Bóndi ferr nú, ok tekr 
saman féit ok koma eigi víkingarnir. Bóndi kemr 
heim. Þorgils mælti þá: „Þú hefir kostat oss, bóndi, 

enn vér höfum gert þér ekki til gagns svá búit. 
Nú mun ek fara til móts við víkingana, því at 
ósýnt er um þinn frið, þegar vér erum brottu“. 
Bóndi þakkar honum, enn kvað þó mikit í hættu, 
þar er Þorgils var ok hans menn. 

26. Nú býr Þorgils skip sitt ok ferr með 
þrjá tigu manna. Hann sendi orð Eiríki, at 
hann kæmi með jafnmarga menn. Oker Eiríki 
kvámu orðin, kvaðst hann mundu koma ok 
verða eigi seinni til eyjanna enn þeir. Þeir Þor- 
gils kvámu nú við éyna og var Eirikr eigi þar 
kominn. Þorgils gerir þá ráð við menn sína. 
„Leitt er mér“, segir hann, „frá at hverfa, enn 
sjá þykkjumst ek Eirík í gegnum; hann ætlar 
at vísa oss á illmenni þessi, ok hyggr at vér 
munum eigi nenna frá at hverfa, þótt hann komi 
eigi“. Ekki höfðu víkingar til lands komit síð- 
an Þorgils kom í vestri bygð. Sá maðr var á 
Grænlandi, er Án hinn heimski hét; hann hljóp 
um alt land kunnr öllum mönnum. Þorgils lá 
í einum leynivági og hafnlevsu. Eitthvert sinn 
stigr Þorgils á bát ok rær frá skipinu. Hann 
sér matsveina á landi ok höfðu graut í kötlum. 
Þorgils hafði vánd klæði, er hann kom til þeira. 
Þeir spurðu hverr hann var. Þorgils svarar: 
„Ek heiti Án“. Þeir hlógu at honum, enda lét 
hann heimsklega. Hann spyrr, hvar höfðingi 
þeira er; þeir sögðu hann vera í eynni skamt 


í brott ok þangat ván til þeira um kveldit. Þeir 
4* 

síns ok hvelfir honum undir sér. Þeir hlógu at 
honum og mæltu: „Undarlega bregðr nú við“, 
sagði annarr. „Hvat er þat“, sagði félagi hans. 
„Maðr er kominn í bygðina sá er Þorgils heitir, 
mikill ok frægr, ok því kemr höfðingi várr eigi 
til lands; ok heillabrigði er nú vorðit. Ek heyrða 
Í morgin, er ek kom út, þetta mæla skipin. Þat 
skip, er Stakanhöfði hét, mælti þetta: „ Veiztu 
þat, Vinagautr, at Þorgils skal eiga okkr“. 
„veit ek þat“, sagði annat skipit, „ok þykki 
mér þat vel“. „Ok ætla ek“, segir hann, „slíkt 
fyrir tíðindum“. Nú ferr Þorgils aftr til skips 
síns. Í þat mund róa víkingarnir at lægi. Þor- 
gils leggr þá at þeim; váru víkingarnir komnir 
til skála; koma þeir Þorgils þá á óvart, ok lætr 
hann þegar leggja eld í skálann; varð lítil vörn 
af víkingunum; gefa þeir sik upp ok beiða griða. 
Þorgils kvað þess enga ván fyrir mörg illvirki, 
er þeir höfðu unnit. Var lið þeira alt drepit, 
utan þeir buðu formanni þeira grið. Hann kvaðst 
eigi þat þiggja. vilja, — „því at ek verð yðr aldri 
trúr“. Hann var þá höggvinn. Þeir tóku þar 
fé mikit, ok höfðu þat með sér ok svá skipin, 
Stakanhöfða ok Vinagaut; fóru nú til lands; 
tók Bjálfi vel við þeim. Þorgils gaf mörgum 
mönnum fé, þeim er mist höfðu fyrir víking- 
unum, ok hefir þó mikit sjálfr. Verðr hann nú 
vinsæll af þessum verkum. Hrólfr var þá norð- 

an kominn ok í frið tekinn. Þorgilsi líkar illa 
við Eirík. Þorgils spyrr til Snækolls ok kvaðst 
vilja finna hann. Þorsteinn hvíti kvað betr fallit, 
at hann seldi Snæko!l við verði enn dræpi hann. 
Þat gerði Þorgils. Þrælarnir höfðu fengit góð 
kvánföng. Þorgils tekr fé alt af þrælunum, 
enn seldi þá í þrældóm. Eftir þetta fór Þorgils 
brott með góðri sæmd ok virðing; láta í haf; 
berr þá at Írlandi, koma vestan at landinu; tala 
nú um, hvárt þeir skuli þar vera um vetrinn, 
eða brott halda. Þorsteinn kvað óráðlegt brott 
at halda, er sumar var mjök áliðit. Tóku menn 
sér vistir nær skipi. Þorgils var á vist með 
þeim manni, er Anakol hét; var honum þar 
blíðlega veitt. Nú líðr á vetrinn. Anakol var 
vanr at drekka í brottu um hálf jól. Hann bauð 
Þorgilsi at fara með sér. Hann þá þat. Þeir 
Kolr ok Starkaðr váru heima meðan til umsjár 
við Þorfinn. Giparr hét þræll Anakols; hann 
bað Kol drekka karlmannlega. „Er þat auðsætt“, 
sagði hann, „at þér þykkist mikils verðir“. Kolr 
kvaðst ætla at ráða drykkju sinni, enn hann 
eggjan sinni. Giparr ámælti honum mjök, ok 
þar kom, at hann laust kol með horni, ok bað 
hann þat hafa fyrst, ok bíða svá hins verra. 
Starkaðr gekk á milli, ok vildi eigi hefna láta 
fyrr enn Þorgils kæmi heim. Nú koma þeir 
Þorgils ok bóndi heim, ok er þeim sagðr þessi 
atburðr. Þorgils kvað þat vel vera, þótt eigi 

hefði hefnt verit — „höfum vér þegit góða vist 
í vetr hjá bónda; nú vil ek til bóta mæla“, ok 
svá gerðihann. Bóndi kvaðst ekki þræla mundu 
mun gera, þótt þeir hnippist. Þorgils kvað cigi 
vel svarat. Ok er boðsmenn váru brott farnir, 
þeir er drukkit höfðu þar efra hlut jólanna, 
tóku þeir Þorgils Giparr ok drepa hann eftir 
jólin. Síðan fóru þeir Þorsteinn til skips ok 
bjuggust til varnar. Þeir sá lið mikit fara með 
skjöldum, eigi færa enn hundrað manns. Þá mælti 
Þorgils: „Má vera, at oss sé skjótt fullliða“. Þá 
berr brátt at, ok tók höfðingi þeira til orða: 
„Þat var mér þá í hug, er Þorgils þessi gaf í 
mitt vald systur mína, at eigi munda ek efla 
flokk í móti honum“. Þar var kominn Hugi 
jarl, ok bauð þeim með sér at vera, ok þat þágu 
þeir. Hugi lét bæta skip þeira, ok váru þeir 
með honum þat er eftir var vetrar. Systir Huga 
lifði ok fagnaði þeim vel. Móðir hennar var önd- 
uð. Jarl lét heimta saman fé Þorgils ok til 
skips færa, ok setti málum þeira svá, at þeim 
hugnaði vel, ok gaf þeim gjafir áðr þeir færi 
brott. 

2. Síðan létu þeir í haf ok velktust úti lengi 
ok kvámu við Hálogaland um haustit, ok brotn- 
aði kjölrinn undan skipinu. Björn hét góðr 
bóndi. Hann tók við Þorgilsi, Þorfinni ok Kol, 
enn Þorsteinn, Þorleifr ok Starkaðr vistuðust 
þar í nánd. Snemmendis bættu þeir skip sitt. 

Sá maðr hvarflaði þar um land, er Randviðr hét; 
hann var illmenni mikit. Hann kom til Bjarnar 
bónda, ok kvaðst vilja taka við dóttur hans, er 
Ynghildr hét, eða bérðist við hann, ef hann vildi 
þat heldr. Björn vildi berjast við þenna mann. 
„Eigi vildum vér“, segir Þorgils, „at þú hefðir 
þik í hættu fyrir illmenni þetta, ok vil ek héldr 
berjast við hann“. Þorgils finnr Randvið, ok 
bað hann láta bónda vera Í friði, gamlan mann. 
Hann kvaðst einskis mundu hans orð um þat 
virða. Þorgils mælti: „Ek vil leysa bónda“. Þor- 
gils gengr á hólm við Randvið ok höggr þegar 
skjöld hans ónýtan; því næst höggr hann kapp- 
ann sundr í miðju, enn við höggit skaut Rand- 
viðr sverðinu utan á kné Þorgilsi ok særði hann. 
Þat sár gröri svá, at fótr hans sá var skemri 
síðan ok varð hann aldri óhaltr. Björn þakkar 
honum vel, ok bauð Þorgilsi fé, enn hann kvaðst 
þat eigi til fjár gert hafa. Skildu þeir vinir. 
28. Eftir þat létu þeir í haf ok höfðu harða 
útivist, þar til er þeir sá land. Þá tók af byrina 
ok kom á norðanveðr hvast, ok rak þá undan 
tólf daga. Síðan kom sunnanveðr hvast, ok 
sigldu tvau dægr at landinu. Þá vildi Þorgils 
cigi lengr sigla láta. Hann var þá tvau dægr 
í austri. Þá höfðu gengit átta áföll. Starkaðr 
bauð honum, at fara frá austri. Þá kom áfall 
hit níunda, ok var þat mest; þat rak Þorgils 
af austrbitanum, ok sló sveininn Þorfinn ór 

knjám honum ok utanborðs. Þá mælti Þorgils: 
„Sú bylgja gekk nú yfir, at eigi þarf at ansa“. 
Báran kastaði inn aftr sveininum lifanda. Hann 
mælti þá: „Stórum stöplar nú yfir, faðir minn“. 
Þorgils mælti þá: „Ansi hverr sem má“. Þeir 
gerðu svá, ok gátu upp ausit. Samdægris kom 
blóðspýja at sveininum, ok andaðist hann. Tveim 
náttum síðar þá sá þeir Hjörleifshöfða. Þeir 
kvámu í Arnarbælisós. Nú vildu þeir fara með 
lík Þorfinns til kirkju. Þorgils kvað þá lengi 
fylgzt hafa; sagði þá ok eigi at svá búnu skilja 
mundu. Þorsteinn spurði Starkað, hvárt hann 
vildi heldr teygja Þorgils á land eða fara með 
líkit til graftar. 

29. Sigmundr hét maðr. Hann heimti skip- 
toll af Þorgilsi, því at hann átti land at annast 
þar er þeir váru komnir. Nú gerðu þeir Þor- 
steinn ok Sigmundr þat ráð, at þeir hniptust við. 
Þá sagði Kolr Þorgilsi, at Þorsteinn þyrfti manna 
við. Þorgils hleypr þegar á land, ok beit þetta 
ráð; urðu þeir Sigmundr ok Þorsteinn vel sáttir. 
Kolr tók lík Þorfinns og gróf í kirkjugarði. Ok 
er Þorgils verðr varr við, hvat IKolr hafði gert, 
varð hann rciðr mjök ok hét honum bana. Kolr 
kvað þat tilvinnanda, ef Þorgils raknar við þá 
heldr enn áðr. Ok við umtölur Þorsteins sætt- 
ust þeir.  Fjögr dægr hafði Þorgils hvárki 
mat né svefn. Þorgils kvaðst mundu várkynna 
konunum, þótt þær ynni brjóstbörnum meira 

énn öðrum mönnum. Litlu eftir þing kvámu 
þeir Þorgils út, ok fór hann heim í Traðarholt 
ok Þorsteinn með honum ok aðrir félagar. Hær- 
ingr bróðir hans tók við honum vel, ok vildi, 
at Þorgils tæki við fjám sínum. Þorgils kvaðst 
eigi vilja viðtaka fyrr enn at vári. Þorleifr fór 
utan samsumars; skildu þeir Þorgils vel sitt fé- 
lag. Þorgils var í Traðarholti um vetrinn ok 
þeir bræðr með honum, Kolr ok Starkaðr; með 
honum váru fleiri menn, þótt eigi sé nefndir. 
Hæringr veitti þeim vel. Þorgils mælti eittsinn 
við bróður sinn: „Einn hlutr þykki mér at við 
þik, frændi, er þú lézt svá mikit fé fylgja dóttur 
minni Þornýju, þá er þú giftir hana Bjarna í 
Gröf“. Hæringr svarar: „Vel þótti þá sét fyrir 
kosti hennar, er hon hafði hundrað hundraða, 
enn ef þér þykkir nökkut oftekit, þá haf af 
mínu fé slíkt er þér líkar“. Þorgils vildi þat 
með engu móti. 

30. At liðnum vetri tekr Þorgils-við búi sínu 
ok öðrum fjárhlutum. Feldu menn þegar mikla 
virðing til Þorgils. Hann var heldr fár við 
Bjarna mág sinn. Um várit kom fjölment til 
Árnessþings; kom þar Þorgils ok Bjarni mágr 
hans ok Þórný dóttir hans. Þorgils gekk einn 
morgin til búðar Bjarna, ok tók sverðit Jarð- 
húsnaut í hönd sér; ok er hann kemr í búðar- 
dyrnar, sér Þórný dóttir hans, at hann er kom- 
inn, ok bað Bjarna upp standa; kvað honum 

eigi hlýða svá búit, sagði föður sinn reiðan. 
Bjarni spratt upp þegar, því at hann var vitr 
maðr, ok gekk í móti Þorgilsi ok fagnar honum 
vel, ok bauð honum þar at vera, — „ok alt mitt 
góz er þér heimolt til þess að þér megi þá betr 
líka við mik heldr enn áðr“. „Þetta er allvel 
mælt“, segir Þorgils, „ok skal þetta þiggja, ella 
óvíst hversu farit hefði“. Bjarni bauð honum 
þá til heimboðs. Þorgils kvaðst fara mundu af 
þinginu með honum ok hafa brott fé slíkt er hon- 
um líkaði. Bjarni bað hann því ráða, ok koma 
þeir í Gröf ok lítr Þorgils á féit, ok kvaðst brott 
mundu hafa tuttugu kýr ok hundrað ásauðar. 
Þórný bað hann hafa slíkt er hann vildi, ok 
sagði at þat mundi bezt gegna, at hann réði 
fyrir. Maðr hét Þórólfr; hann hafði verit með 
Þórði föður Þorgils; hann átti fé at Þorgilsi, 
ok beiddi Þorgils, at hann mundi gjalda Þórólfi 
sex tigu hundraða. Bjarni hét at hann skyldi 
ráða; skildu við svo búit; ok er Þorgils kom 
heim. kom þar Þórný dóttir hans. Þorgils spyrr, 
hvat hon vill. Hon sagðist vilja fylgja fé sínu, 
ef honum þætti þat meiri sómi at skilja með 
þeim Bjarna, — „ok ráða þess manns traust undan 
mér, er þér er mestr bati í, ok þér er sjálfrátt, 
at láta þinn hlut fyrir neinum manni, ef þit 
eruð at einu ráði báðir“. Þorgilssvarar: „Vel 
ferr þér, dóttir, ok vel ferr ykkr báðum; nú 
skaltu heim fara ok vil ek eigi skilja ráðahag 

með ykkr Bjarna“; ok leggr þeim nú svá penn- 
inga, at þeim vel líkar. Ok um sumarit býðr 
Þorgils Bjarna ok báðum þeim heim í Traðar- 
holt, ok þágu þar góðar viðtökur, ok miklar 
gjafir, ok er nú góð vinátta með þeim Bjarna. 
Einnhvern tíma segir Þorgils Bjarna, at hann 
vill leita sér kvánfangs. Bjarni kvaðst þat gjarna 
vilja: „Þú skalt biðja Helgu, dóttur Þórodds 
goða í Ölfusi Eyvindarsonar, frænda síns“. Enn 
þar var svá farit frændsemi, at móðir Þórodds 
var Þórvör, dóttir Þormóðar, enn Þórvé var 
móðir Þorsteins goða, föður Bjarna spaka. Þor- 
gils vekr nú bónorðit. Skafti tók því seint ok 
svá Helga sjálf; þótti maðr stórlyndr ok þó 
heldr gamall. Annarr maðr bað ok Helgu; var 
þat Ásgrímr Elliða-Grímsson. Svarar Skafti þar 
vel til; enn Þóroddr vill heldr gifta Þorgilsi. 
Nú var þetta talat á þingi, ok var ekki at gert. 
Líða nú þau missiri. Ok annat sumar eftir ríðr 
Þorgils til skips í Einarshöfn. Hann fréttir til 
ferða Skafta, ok vildi fyrir víst finna hann. Þor- 
gils reið til Flóagatis við sétta mann. Þeir váru 
með honum bræðr, Kolr ok Starkaðr, ok Þór- 
ólfr frændi hans ok tveir húskarlar. Þeir váru 
í hrísum nökkurum, ok bíða svá Skafta. Þetta 
var nær Kallaðarnesi. Skafti sá frá ferjunni, 
at hestar með söðlum gengu með ánni. Skafti 
sagði, at þeir mundi aftr snúa; kvaðst frétt 
hafa, at síðarr mundi betri kaupin, ok fóru þeir 

heim. Þóroddr spurði, hví hann færi svá skjótt 
aftr, — „eða hræddist þú hann hraunskeggjann 
Þorgils? ok þætti mér þat betra, at ríða óhrædd- 
um um heraðit og gifta honum Helgu, enn vera 
hvergi óhræddr um þik“. Á þingi um sumarit 
var talat um gjaforð Helgu; dregr Þóroddr fram 
með Þorgilsi, enn Skafti með Ásgrími. Þóroddr 
mælti þá: „Ek kann sjá, hversu fara mun, ef 
Þorgilsi er synjat konunnar, þá mun þat margra 
manna vandræði, enn ek væntir með vingjöfum 
góðum, at Ásgrímr láti óhappalaust“. Nú við 
þessi atkvæði Þórodds var þat afráðit, at Þor- 
gilsi var föstnuð Helga, ok var brúðkaup at 
Hjalla; þá var Þorgils hálfsextugr. Ferr hann 
nú heim í Traðarholt með Helgu, ok var hon 
mjök fálát. Ok eittsinn er Þorgils var á brottu, 
at byggja jarðir sínar, kveðst Helga vilja fara 
til Hjalla ok heim um kveldit, ok bað húskarl 
einn fara með sér. Ok er þau koma til Hjalla, 
kvað Helga húskarlinn eigi þurfa sín at bíða. 
Skatti tók vel við Helgu, enn Þóroddr illa; er 
hon þar margar nætr. Þorgils kemr heim ok lætr 
sem hann viti eigi. Ok einn dag býr hann ferð 
sína ok ríðr til Hjalla, ok váru menn at mat. 
Þorgils gengr með borðum alvápnaðr ok at Helgu, 
tekr í hönd henni ok leiðir hana út, ok sýndist 
þeim maðrinn, sem inni sátu, eigi dællegr. Skafti 
biðr menn eftir sækja. Þóroddr svarar: „„Þor- 
gils sækir eftir sínu, ok skal mönnum eigi hlýða 

at fara eftir honum“. Þorgils ríðr nú heim, ok 
sendir hann orð Skafta, at þeir hittist; er nú 
svá gert; sættast nú við umstilli Þórodds ok 
gerðist vinátta með þeim ok varð Þorgils höfð- 
ingi ok virðingamaðr mikill. 

31. Frá því er sagt eitthvert sinn, at þau 
Þorgils ok Helga sátu úti, ok hrein hænan við 
hananum, enn haninn leggr at henni ok berr 
hana, þartil er hon mæðist. Þorgils mælti: „Sér 
þú, Helga, sameign þeira hana ok hænu“. Helga 
svarar: „Hvers er þat vert“? segir hon. „Svá 
má vera“, segir Þorgils, „annarra viðreign“. 
Gerast nú góðar samfarar þeira. Son áttu þau 
Þorgils ok Helga, er Grímr glömmuðr hét. Þor- 
gils var nú gamall ok þó hraustr. Sá maðr bjó 
skamt frá Þorgilsi er Sámr hét; kona hans hét 
Þorfinna. Sá maðr var þar í sveit, er Bjálfi hét, 
óeirðarmaðr. Hann glapti konu Sáms ok settist 
í bú hans löngum, enn heitaðist við bónda. 
Honum líkar þetta illa. Bjálfi bauð bónda 
hólmgöngu, — „ella gef upp konu þína“. Sámr 
ferr nú at finna Þorgils, ok segir honum at 
Bjálfi bauð honum einvígi. „Ek skal hjálpa við 
þínu máli“, segir Þorgils. Ferr Sámr nú glaðr 
heim. Annan dag ferr Þorgils ok hittir Sám. 
Hann fagnar honum vel; ok litlu síðar kom 
Bjálfi ok spurði, hví hann væri þar, ok kvaðst 
enga þökk kunna hans kvámu. „Eigi ferr ek 
at því“, segir Þorgils, „því at vel má ek þar 

koma sem þú kemr, ok þar sem þú hefir boðit 
Sámi einvígi, skaltu mér mæta enn eigi honum“. 
Bjálfi svarar: „Þat kemr til þess, at Sámr greyit 
þorir eigi at berjast við mik“. Nú ganga þeir 
á hólm, ok er eigi sagt frá viðskiftum annat 
enn Þorgils drepr Bjálfa, ok frelsti svá bónda; — 
„ok nauztu þess at“, segir Þorgils, „at þú vart 
svá nær mér“.  Ásgrímr Elliða-Grímsson var 
höfðingi mikill ok framr, ok átti skip í ferðum. 
Hann átti tvá sonu, ok hét hvárrtveggi Þórhallr. 
Hinn ellri Þórhallr var þroskaðr mjök þá er 
þetta var. Gunnvör hét dóttir Bjarna í Gröf; 
hon var eigi dóttir Þórnýjar. Gizorr hvíti bjó 
þá í Höfða ok átti Þórdísi dóttur Þórodds. Móðir 
Ásgríms var Jórunn Teitsdóttir. Þorgils átti 
land nær skipalægi, ok lá þar á hafnartollr, ok 
heimtir sá maðr skiptollinn, er á landinu bjó, 
ok galt Ásgrímr aldri toll þeim, er á landi 
Þorgils bjó. 

32. Eitthvert sinn hittir Þorgils Ásgrím ok 
biðr at hann minnist í nökkuru um tollinn. Ás- 
grímr segir, at skip koma þar sem auðit verðr, 
enn kvaðst eigi vanr at gjalda skiptolla sem 
smábændr, ok bað hann eigi heimta slíkt. Þor- 
gils kvaðst þat fyrir annars hönd gera, enn eigi 
fyrir sína, ok skilja þeir nú við svá búit. Um 
várit váru menn kvaddir af Ásgrími til skip- 
dráttar, ok kom fjöldi manns. Pyttar váru um 
sandana víða, ok váru fullir með vatni, þó at 

fjaran væri. Ásgrímr tók á festum í fremra 
lagi, ok váru þar mest konur hjá honum; hann 
var í litklæðum; tóku nú fast á. Maðr reið á 
landinu fyrir ofan mikill vexti ok hafði bolöxi 
í hendi. Hann horfir á skipdráttinn. Ásgrímr 
eggjar nú fast, at menn herði sik vel. Ok er 
Þorgils var kominn at flæðarpyttinum, sá hann 
at Ásgrímr helt á strenginum; hleypr hann þá 
til ok höggr strenginn ok verðr aftrhlaupit hart, 
ok hrapar Ásgrímr í pyttinn ok konurnar á hann 
ofan. Vurðu öll klæði Ásgríms vát ok þrekkótt 
ok svá hann sjálfr. Þetta þykkir honum mikil 
svívirðing ger til sín; verðr nú víss, hverr gert 
hefir, ok kvað þá Þorgils varla mega við svá 
búit skilja. Þórhallr bað hann utan fara, — „ok 
megi þá sjatna þessi óþokki, er í millum ykkar 
er“. Ásgrímr kvaðst ráða mundu sjálfr ferðum 
sínum. Þat var einnhvern tíma, at Þórhallr bað 
Ásgrím föður sinn fara með sér til kvánbæna til 
móts við Bjarna bónda í Gröf. Ásgrímr segir, at 
þat var í mörgu lagi góðr kostr, — „enn ilt þykki 
mér, at Þorgils er þar nökkut við riðinn“. „At 
Þorgilsi er ekki mein“, segir Þórhallr. Síðan 
fara þeir. Bjarni svarar vel, ok er þessu ráð- 
um ráðit. Ásgrímr biðr. at Þorgilsi skuli eigi 
bjóða til boðsins. Bjarni svarar, ok kvaðst hon- 
um mundu allvel fagna, ef hann kæmi, — „enn 
gera eigi mann til hans fyrir bæn þína“. Bjarni 
býst nú við brúðkaupinu. Einn dag kemr Þór- 

nú inn, ok segir at maðr reið ór skógum neðan, — 
„ok er líkr föður mínum“. Bjarni gekk út, ok 
var Þorgils kominn ok þræll hans með honum. 
Bjarni fagnaði honum vel. Þorgils mælti: „Hví 
bautt þú mér eigi til boðsins, mágr“? „Þér er 
jafnan sjálfboðit“, segir Bjarni, „ok þá velkom- 
inn, er þú vill verit hafa“. Ásgrímr kom um 
kveldit, ok gekk Bjarni í móti honum ok fagn- 
ar honum vel. Þá spurði Ásgrímr, hvárt Þor- 
gils væri þar. Hann kvað hann þar vera, — „ok 
mun hann hér dveljast; gerða ek nú sem þú 
mæltir, at ek bauð honum eigi, enn ávalt skal 
hann vera hér hjá mér, er hann vill“. Ásgrímr 
verðr óðr við, ok vill ríða heim. Þórhallr biðr 
hann eigi þat gera; ok þat verðr, at hann er 
þar, ok er heldr óglatt um boðit. Ok er menn 
búast frá boðinu, sjá menn at þeir fara húsa á 
milli Ásgrímr ok Kolr þræll, ok töluðu. Nú 
ríða menn um kveldit heim. Þorgils bóndi ok 
þræll hans Kolr riðu síð um kvöldit ofan hjá 
húsatóftum. Ásgrímr hafði fengit þrælnum þrjár 
merkr silfrs til höfuðs Þorsteini. Kolr hafði hest 
latan, ok hinkaði hestrinn undir honum. Þorgils 
laust þrælinn ok fell fésjóðrinn undan yfirhöfn 
hans. Þorgils spyrr, hvaðan féit komi at. Þræll- 
inn sagði sem var. Síðan drap hann þrælinn 
þar sem nú heitir Kolslækr. Nú þykkir Þor- 
gilsi Ásgrímr sannr at fjörráðum við sik. Lætr 
nú safna mönnum ok verða vel sex tigir, ætlar 

nú at fara stefnuför til móts við Ásgrím. Nú 
hittir Gizurr hvíti Þorgils, ok spyrr, hversu hann 
ætlar til um ferðar sínar. Hann kvaðst ætla at 
sækja heim Ásgrím Elliða-Grímsson. Gizurr 
svarar: „Þat er óráðlegt, því at hann er miklu 
fjölmennari enn þú.“ Þorgils kvaðst eigi hirða 
um fjölmenni hans. Nú letr Gizurr ferðarinnar, 
ok at bæn hans reið hann í Eyna, ok kvaddi 
níu búa. Eftir þat fara þeir í brott, ok þykkir 
sem lögfult sé. 

33. Nú koma menn til þings fjölment. Skafti 
spyrr mág sinn Þorgils, hvern málatilbúnað 
hann hefði haft. Hann kvaðst hafa níu búa 
kvadda. Skafti svarar: „Var-at af vöru, sleikti 
um þvöru, sæll mágrinn, láttu niðr detta, engu 
er nýtt“. „Hví mun þat sæta?“ segir Þorgils. 
Skafti svarar: „Kunnig eru mér lög, mágr“, 
sagði hann, „svá at ek sé gerla, at engu er nýtt 
tilbúit, ok er betr at niðr falli, því at svá hafa 
farit skifti ykkur, at þú hefir vanvirðu enga 
af fengit“. Sefast Þorgils nú við umtölur mága 
sinna. Ríða menn nú af þingi, ok falla niðr 
þessi mál öll. 

31. Helgi hét austmaðr, ér út kom í Einars- 
höfn, ok átti ferð upp í herað, ok fór með varn- 
ing sinn upp Í Þrándarholt. Þorgils reið at ór 
Gröf. Þeir riðust á móti Helgi ok Þorgils ok 
riðu hart. Ok er þeir riðust á víxl, stakaði 


Þorgils mjök svá af baki, ok hló at honum við 

austmaðrinn, enn Þorgils var allbjúgr á baki, 
því at veðr var kalt. Helgi mælti þá: „Lítt sér 
þat nú á þér, Þorgils, at þú hefir verit kallaðr 
garpr mikill, enda ertu nú gamall“. Þorgils 
svarar: „Ekki hafa menn þat gert, at færa spott 
at mér“. En svá hæðiligr ok gamall sem þér 
þykkir ek vera, þá býð ek þér þegar í stað ein- 
vígi, ok er þá fullreynt, hverr af öðrum berr“. 
Helgi kvað enga ván í, at hann hrykki eigi við, 
„ok mun lítill frami í, at bera af fretkarli þín- 
um“. Austmaðrinn hafði bolöxi í hendi. Þorgils 
mælti: „Hvassara vápn muntu hafa þurfa, ef 
bíta skal höfuðbein mín“. Þorgils hafði sverðit 
Jarðhússnaut ok alvápnaðr, ok hljóp geist at 
honum. ok höggr til hans með sverðinu, ok kom 
á öxlina. ok vanst honum þat skjótt til bana. 
Þorgils var þá sjautngr, ok kvað þetta verit 
hafa hit mesta glappaverk, ok kvaðst þetta 
mundu bæta. "Tveim vetrum síðar kvámu tveir 
bræðr Helga út, ok varð eigi vart við skip- 
kvámuna :; hét annarr Einarr enn annarr Sigurðr. 
Þeir fórn þegar í Traðarholt, ok var þat um 
kveld, ok váru eigi í almenningshúsum. Ok um 
morgininn, er verkmenn váru farnir til starfs, 
fóru þeir bræðr heim í bæinn. ok námu staðar 
við skáladyrr, ok töluðust við um hríð, hversu 
þeir skyldi með fara. „Eigi þykkir mér gott, at 
drepa gamlan mann“, segir Einarr. Þorgils heyrir 

nú þeira umræðu, ok sprettr upp þegar ok tekr 
sverðit Jarðhússnaut, ok bað þá at ganga, ef 
þeir vildi. Einarr mælti: „Ekki þarf at eggja 
okkr til bróðurhefnda, því at fullvel megum vér 
þik yfirvinna, ef vit viljum; enn eigi skal þér 
nú, bóndi, nökkurn ófrið gera, ok skal nú vera 
annat erindi okkart bræðra“. Þorgils tók þessu 
vel ok svarar: „Ek em ok þess miklu fúsari, 
því at ek þykkjumst sjá gerla, at þú munt vera 
góðr drengr, ok þar sem ek drap bróður ykkarn, 
þá vil ek þat fullu bæta, ok vil ek, Einarr, 
gefa þér sverðit Jarðhússnaut, því at mér lízt 
svá á þik at þú megir þat bera. Bróður þínum 
vil ek fá fim merkr silfrs“. Síðan skildu þeir 
með góðum vinskap, ok fóru þeir bræðr utan 
eftir þat. 

3ð. Þat var einn tíma, at þau Þorgils ok 
Helga fóru til Hjalla til heimboðs. Ok eftir þat 
tók Þorgils bóndi sótt; hann var þá hálfníræðr; 
hann lá í viku, ok andaðist síðan. Þessu nærri 
andaðist Þóroddr bóndi ok Bjarni bóndi hinn 
spaki. Váru þeir allir jarðaðir at þeiri kirkju, 
er Skafti lét gera fyrir utan lækinn, enn síðan 
váru bein þeira færð á þann stað, er nú stendr 
kirkjan, því at Skafti hét at gera kirkju, þá er 
Þóra braut fót sinn, þá er hún var at léreftum 
sínum. —- Þorgils örrabeinstjúpr þótti hinn mesti 
merkismaðr, vinfastr ok vel stiltr, þrautgóðr, 
djarfr ok þó stórráðr, ef honum var í móti gert, 

þoldi vel ok karlmannlega stórar mannraunir. 
Frá honum er kominn mikilli ættbogi. Ok lýkr 
þar sögu þessi. 

